7 Tips Pelaburan Hartanah (untuk Rumah)

Selain

beli rumah
 untuk tujuan tempat tinggal anda sendiri, anda juga boleh beli rumah untuk tujuan pelaburan hartanah. Anda mungkin ada rakan atau ahli keluarga yang sudah beli rumah untuk disewa atau jual semula rumah yang telah dibeli dan berjaya mendapat keuntungan. Disebabkan ini, anda mungkin terfikir untuk melakukan perkara yang sama.

Table of Contents

Toggle

Perkara-perkara Perlu Diberi Perhatian Sebelum Membuat Pelaburan Hartanah
1. Kenal Pasti Matlamat dan Strategi Pelaburan Hartanah
2. Lokasi Hartanah
3. Jenis Hartanah dan Jenis Milikan Tanah
4. Nilai Hartanah
5. Kos Beli Rumah
6. Perjanjian Sewa Rumah
7. Peka dengan Risiko Pelaburan Hartanah
Pelaburan Hartanah: Adakah Ia Berbaloi?

Perkara-perkara Perlu Diberi Perhatian Sebelum Membuat Pelaburan Hartanah

Apa itu pelaburan hartanah? Secara amnya, maksud pelaburan hartanah adalah membeli sesuatu hartanah bukan untuk tujuan dijadikan sebagai kediaman anda. Sebaliknya, hartanah yang dibeli digunakan untuk tujuan pelaburan dan pendapatan boleh dijana hasil daripada rumah tersebut. Dalam erti kata mudah, matlamat utama pelaburan hartanah adalah untuk mendapatkan keuntungan.

Jadi, sebelum anda mula melabur, anda perlu membuat perancangan dengan teliti kerana kos untuk memulakan pelaburan hartanah boleh memakan kos yang tinggi. Terdapat banyak faktor yang boleh membantu menentukan sama ada pelaburan sesuai untuk anda. Artikel ini akan menjelaskan tujuh tips yang anda perlu tahu sebelum membuat pelaburan hartanah.

1. Kenal Pasti Matlamat dan Strategi Pelaburan Hartanah

Perkara pertama dan paling penting yang anda perlu tentukan adalah objektif pelaburan anda. Disebabkan pelaburan hartanah mempunyai kecairan atau
liquidity
 yang rendah dan pelaburan bernilai tinggi, anda perlukan matlamat pelaburan yang jelas. Anda akan dapat membuat keputusan dengan lebih bijak dan persiapan dapat dilakukan dengan lebih teliti terutama sekali jika berlaku perkara-perkara di luar jangkaan. Berikut adalah antara strategi
pelaburan popular
 yang digunakan oleh pelabur-pelabur hartanah di luar sana:

Pendapatan Sewa Rumah

Sebagai pelabur, anda boleh menjana pendapatan pasif dengan menyewakan rumah anda. Anda boleh gunakan pendapatan ini untuk menjelaskan bayaran bulanan

pinjaman perumahan
. Meskipun begitu, perlu diingatkan memiliki hartanah tidak menjamin anda akan menjana wang dengan mudah. Anda sebagai pelabur perlu melakukan banyak kerja seperti memastikan rumah dalam keadaan yang terbaik, mencari penyewa yang boleh dipercayai, menguruskan penyelenggaraan rumah dan sebagainya.

Selain itu, pelaburan ini juga boleh menyebabkan aliran tunai anda stabil kerana menerima pendapatan sewa bulanan yang konsisten. Pendapatan yang dijana ini akan membantu menampung kos bayaran bulanan rumah anda dan mengaut keuntungan dalam masa yang sama. Hal ini kerana, untung sewaan akan terus-menerus masuk dalam akaun bank anda setiap bulan sehinggalah anda buat keputusan untuk jual hartanah tersebut.

Contohnya, bayaran bulanan rumah anda adalah RM600 dan kemudian anda menyewakan rumah anda dengan harga RM700 sebulan kepada penyewa. Ini bermakna aliran tunai anda adalah positif kerana anda berjaya mendapat keuntungan RM100. Namun begitu, harus diingatkan yang pengiraan ini hanyalah anggaran semata-mata kerana terdapat mungkin akan ada faktor lain yang akan mungkin anda hadapi nanti.

Beli Rumah untuk Jual

Sekiranya anda

beli kereta
, kereta anda sudah hampir pasti akan mengalami

susut nilai
. Ini sangat berbeza dengan beli rumah kerana nilai rumah kebiasaannya akan meningkat walaupun terjadinya inflasi. Disebabkan ini, tidak hairanlah ramai yang memilih hartanah sebagai pilihan pelaburan nombor satu mereka.

Disebabkan nilai hartanah cenderung untuk naik, anda berkemungkinan besar boleh

jual rumah
 dengan harga yang lebih tinggi daripada harga anda beli disebabkan faktor-faktor seperti pembangunan infrastruktur di kawasan tersebut, keadaan pasaran hartanah dan sebagainya.

House flipping

Strategi biasa yang anda mungkin pernah dengar sebelum ini adalah terdapat pelabur yang

beli rumah lelong
 dengan harga yang rendah dan kemudian jual rumah tersebut dengan harga pasaran semasa hartanah setelah selesai
 renovate
 rumah yang dibeli tersebut. Strategi pelaburan ini atau turut dikenali sebagai
house flipping
 membolehkan anda menjana keuntungan yang lumayan.

Secara asasnya,
house flipping
 bermaksud anda

renovate rumah
 untuk menjadi lebih cantik dari segi reka bentuk luaran dan dalaman. Tujuannya adalah untuk menepati cita rasa pembeli rumah di luar sana. Konsep ini ibarat beli, baik pulih dan jual balik – anda boleh jana untung dengan beli sebuah rumah dengan harga rendah, baik pulih segala kerosakan yang ada dan kemudian jual balik dengan harga yang lebih mahal.

Perlu diingatkan, potensi keuntungan
house flipping
 adalah spekulatif kerana anda bergantung dengan kenaikan nilai hartanah anda dan ia sebenarnya bergantung kepada ramalan pasaran. Oleh sebab itu, anda harus tahu mengurus aspek spekulatif tersebut.

2. Lokasi Hartanah

Pemilihan lokasi hartanah boleh memainkan peranan penting dalam menentukan sama ada pelaburan anda boleh berjaya atau sebaliknya. Hal ini kerana, kawasan tersebut berkemungkinan akan mengalami perubahan dari segi pembangunan, pengangkutan awam, kepadatan penduduk dan sebagainya. Disebabkan ini, anda perlu mempertimbangkan lokasi supaya anda boleh ramal cara kawasan itu dijangka berkembang sepanjang tempoh pelaburan.

3. Jenis Hartanah dan Jenis Milikan Tanah

Di Malaysia, terdapat banyak jenis hartanah atau rumah yang anda boleh jadikan sebagai pelaburan hartanah. Anda boleh membuat pilihan berdasarkan kemampuan dan juga bajet yang anda telah tentukan untuk membuat pelaburan. Berikut merupakan antara jenis hartanah untuk anda pilih:

Rumah teres

Rumah berkembar (
Semi-D
)

Rumah banglo

Rumah bandar

Pangsapuri

Kondominium

Selain itu, anda perlu juga tahu jenis milikan tanah seperti

lot Bumiputera, tanah rizab Melayu,
freehold
 dan
 leasehold
. Sebagai contoh, jika anda membeli rumah lot Bumiputera, anda akan hanya boleh menjual rumah anda kepada golongan Bumiputera juga. Mengikut undang-undang, anda tidak boleh sama sekali menjual rumah tersebut kepada individu yang bukan Bumiputera.

4. Nilai Hartanah

Faktor nilai hartanah ini penting sekiranya anda berhasrat atau mungkin satu hari nanti anda akan
 jual semula rumah
 anda. Disebabkan ini, anda perlu sedikit sebanyak tahu dan faham cara nilai hartanah ini berfungsi. Anda mungkin akan terkejut apabila mengetahui betapa subjektifnya penilaian hartanah.

Kebiasaannya, potensi nilai hartanah dalam sesuatu kawasan untuk meningkat adalah tinggi terutama sekali jika terdapat pembangunan infrastruktur seperti kemudahan pengangkutan awam (LRT atau MRT), pusat membeli- belah dan sebagainya di sekitar kawasan tersebut. Contohnya, 15 tahun lepas, satu unit rumah teres di Lembah Klang berharga RM100,000. Kini, unit yang sama menjadi lebih tinggi nilainya boleh mencecah sehingga dua kali ganda ataupun lebih.

Namun begitu, perlu diingatkan, nilai hartanah boleh juga turun disebabkan faktor-faktor seperti kejatuhan pasaran hartanah itu sendiri, terkesan dengan bencana alam seperti banjir dan sebagainya. Oleh sebab itu, anda perlu membuat penilaian yang secukupnya sebelum membuat keputusan yang besar ini.

5. Kos Beli Rumah

Hartanah akan jadi aset yang sangat berguna untuk anda kerana potensinya yang tinggi. Antara faktor paling penting yang anda harus tahu adalah
kos untuk beli rumah
. Kos membeli rumah bukan setakat bayaran bulanan sahaja, tetapi banyak lagi kos yang akan memakan perbelanjaan yang tinggi.

Disebabkan ini, anda perlu memastikan yang anda mempunyai kedudukan kewangan yang kukuh dan juga skor kredit yang baik supaya permohonan

loan
 rumah
 anda boleh lulus. Berikut adalah
checklist
kos beli rumah untuk anda harus pertimbangkan:

Yuran tempahan

Bayaran pendahuluan

Memorandum pemindahan

Yuran guaman SPA

Yuran guaman untuk perjanjian perumahan

Stamping
 untuk SPA

Duti setem
 untuk pinjaman

Yuran
pemindahan hak milik

6. Perjanjian Sewa Rumah

Jika anda sewakan rumah anda kepada pihak penyewa, anda perlu menyediakan perjanjian sewa ataupun kontrak sewa. Perjanjian sewa rumah ini penting untuk membolehkan anda sebagai tuan rumah untuk mengambil tindakan sewajarnya jika pihak penyewa tidak membayar sewa, merosakkan barang dalam rumah dan sebagainya.

Disebabkan perjanjian ini merupakan dokumen yang terikat oleh undang-undang, anda boleh melantik seorang peguam untuk tujuan menulis draf perjanjian sewa rumah ini. Berikut merupakan antara perkara yang anda boleh sertakan dalam perjanjian ini:

Maklumat tentang hartanah (jenis kediaman, alamat dan sebagainya)

Tempoh menyewa

Klausa tentang pembaharuan sewa

Kadar sewa bulanan

Jumlah bayaran deposit

Kelengkapan disediakan seperti perabot,utiliti dan sebagainya

Tanggungjawab tuan rumah dan penyewa

Peraturan rumah, larangan dan limitasi yang ditetapkan

Cara menyelesaikan sebarang isu yang timbul

Sebarang syarat atau klausa khas

Anda sebagai tuan rumah masih boleh berunding tentang syarat yang ditetapkan dalam perjanjian sewa ini dengan pihak penyewa. Sekiranya kata sepakat berjaya dicapai, kedua-dua belah pihak juga harus menandatangani perjanjian ini dan terikat dengan syarat yang telah dinyatakan dalam perjanjian sewa ini.

7. Peka dengan Risiko Pelaburan Hartanah

Walaupun ramai di luar sana yang sering menyatakan pelaburan hartanah ini boleh memberi pulangan lumayan, anda masih perlu berhati-hati dengan risiko pelaburan hartanah yang mungkin akan anda hadapi. Hakikatnya, pelaburan hartanah tidaklah semudah yang disangka kerana tidak semua pelabur yang berjaya mendapat untung seperti yang mereka harapkan. Malahan ada juga yang mengalami kerugian yang teruk disebabkan tersilap langkah atau perkara di luar jangkaan dan kawalan.

Pelaburan Hartanah: Adakah Ia Berbaloi?

Pelaburan hartanah boleh dikategorikan sebagai salah satu pelaburan berisiko jika mahu dibandingkan dengan

pelaburan ASB
,

Tabung Haji
 dan sebagainya. Disebabkan ini, anda mungkin sama ada menjana keuntungan yang lumayan atau mendapat kerugian yang tidak diingini. Semua ini bergantung kepada keputusan yang anda ambil nanti. Anda disarankan untuk terus membuat kajian menyeluruh dan dapatkan nasihat daripada pakar sebelum membuat pelaburan hartanah ini.

Semoga perkongsian tips hartanah atau tips beli rumah ini boleh bantu anda memahami urusan pelaburan hartanah anda dengan lebih baik. Selain itu, anda juga boleh layari laman web Qoala untuk info lanjut berkaitan

insurans rumah
. Qoala merupakan platform

beli insurans
 yang mudah, telus dan pantas dengan tawaran harga yang kompetitif dan berpatutan.

Kongsi:


9 Proses Beli Rumah Subsale di Malaysia

Hartanah
subsale
 dianggap tidak menarik bagi segelintir pembeli berbanding rumah
undercon
 atau rumah baharu yang menawarkan pelbagai pakej dan insentif yang menarik. Malah, ada juga bakal pembeli yang ragu-ragu untuk memiliki rumah
subsale
 ini kerana ciri reka bentuk lama dan proses beli rumah
subsale
 yang dikatakan sedikit rumit.

Secara amnya, rumah
subsale
 merujuk pada hartanah terpakai yang dijual di pasaran sekunder. Tidak seperti hartanah baharu atau hartanah dalam pembinaan, hartanah
subsale
 biasanya mempunyai pemilik sedia ada yang berkemungkinan besar membelinya daripada pemaju dan mengambil keputusan untuk menjual disebabkan oleh sebab-sebab tertentu.

Jika anda berfikir untuk membeli rumah dalam pasaran
 subsale
, panduan ini mungkin boleh membantu untuk anda! Artikel ini akan membantu anda mengenal pasti proses beli rumah
subsale
 termasuk perkara-perkara penting lain seperti
kos beli rumah
subsale
 untuk anda yang sedang mencari rumah baharu.

Table of Contents

Toggle

9 Proses Penting Anda Perlu Tahu Sebelum Beli Rumah Subsale Pertama Anda
1. Kira Kos Beli Rumah Subsale, Tentukan Bajet
2. Kenal Pasti Rumah Subsale Sesuai untuk Anda dan Keluarga
3. Pilih Rumah dalam Lingkungan Bajet, Bandingkan Harga
4. Mohon Pembiayaan Perumahan
5. Sediakan Senarai Inventori, Tandatangan Perjanjian Jual Beli (SPA)
6. Sahkan Perjanjian Pinjaman
7. Pindahan Hak Milik
8. Penyerahan Notis Pemilikan Kosong
9. Proses Beli Rumah Subsale: Tukar Nama

9 Proses Penting Anda Perlu Tahu Sebelum Beli Rumah Subsale Pertama Anda

Memang tidak dapat dinafikan, proses beli rumah
 subsale
 boleh menjadi suatu proses yang menakutkan terutamanya bagi
pembeli rumah pertama
. Namun begitu, langkah dan panduan yang betul secara tidak langsung boleh membantu memudahkan proses yang terlibat. Berikut sembilan cara beli rumah
subsale
 untuk rujukan anda bagi membantu anda
beli rumah idaman
:

1. Kira Kos Beli Rumah
Subsale
, Tentukan Bajet

Perkara pertama yang anda perlu pertimbangkan sebelum beli rumah
subsale
 pertama anda ialah dengan menentukan bajet anda. Dengan mengetahui kemampuan kewangan anda, ia boleh memudahkan anda untuk memilih tawaran yang bersesuaian untuk anda.

Insentif Beli Rumah Pertama (Rumah
 Subsale
)

Anda boleh mempertimbangkan skim beli rumah pertama yang ditawarkan oleh kerajaan dalam menentukan bajet anda. Secara asasnya, kebanyakan insentif rumah ditawarkan kepada rumah baharu yang sedang dalam pembinaan seperti skim PR1MA dan sebagainya. Namun begitu, terdapat beberapa insentif lain yang turut ditawarkan kepada pembeli rumah
subsale
 terutamanya dalam memberi bantuan
deposit rumah
 kepada bakal pembeli yang layak:

Skim Rumah Pertamaku (untuk hartanah bernilai sehingga RM500,000);

Dana Rumah Mampu Milik Bank Negara (untuk hartanah bernilai sehingga RM150,000);

Skim Deposit Rumah Pertama MyDeposit 2022 (untuk hartanah bernilai sehingga RM500,000).

Kalkulator
Loan
 Rumah

Jika anda tidak pasti dengan bajet yang sesuai untuk anda, anda boleh menggunakan kalkulator
 loan
 rumah yang tersedia dalam talian. Secara asasnya, kalkulator rumah boleh membantu anda mengira jumlah maksimum
pinjaman perumahan
 yang layak atau anggaran bayaran bulanan yang perlu dibayar setiap bulan berdasarkan komitmen sedia ada anda. Ia sekali gus memudahkan anda untuk merancang perbelanjaan anda.

Pembelian hartanah
 subsale
 biasanya memerlukan modal yang besar. Anda perlu memiliki tunai di tangan sekurang-kurangnya 20 peratus daripada nilai hartanah. Sebagai contoh, jika hartanah berharga RM600,000, anda perlu memiliki sekurang-kurangnya RM120,000 (atau mungkin lebih). Meskipun begitu, bank biasanya hanya akan meluluskan kira-kira 90 peratus daripada jumlah nilai hartanah yang dibeli berdasarkan penilaian pihak bank. Sebagai contoh, anda membeli rumah berharga RM600,000 tetapi pihak bank menilai hartanah tersebut RM550,000 sahaja. Ini bermaksud, anda hanya layak mendapat kira-kira RM495,000 sahaja dan bukannya RM540,000 seperti dijangkakan. Oleh sebab itu, anda disarankan untuk memperuntukkan bajet kecemasan lain untuk digunakan dalam situasi luar jangka sebegini.

Kos Beli Rumah
 Subsale

Berikut merupakan anggaran kos beli rumah
subsale
 untuk panduan anda. Andaikan rumah
subsale
 pilihan anda dijual pada harga RM600,000 – anggaran pecahan bajet yang anda perlukan adalah seperti berikut:

Kos

Amaun

Pengiraan Kos

Bayaran Pendahuluan

Minimum 10%

RM600,000 X 0.1 = RM60,000

Duti Setem

Duti Setem SPA & Memorandum Permindahan/Memorandum of Transfer (MOT)

RM100,000 pertama – 1%

RM100,001 hingga RM500,000 – 2%

RM500,001 hingga RM1,000,000 – 3 %

RM1,000,000

dan ke atas – 4%

Duti Setem SPA & Memorandum Permindahan/Memorandum of Transfer (MOT)

RM100,000 pertama: RM100K X 0.01 = RM1,000

RM101,000 – RM500,000: RM400K X 0.02 = RM8,000

RM100,000 seterusnya: RM100K X 0.03 = RM3,000

Duti Setem Perjanjian Pinjaman Perumahan

0.5% daripada jumlah pinjaman (90% daripada nilai hartanah)

Duti Setem Perjanjian Pinjaman Perumahan

0.5% daripada jumlah pinjaman: 0.005 X RM540,000 = RM2,700

Insurans Rumah

Biasanya 4% daripada nilai hartanah

RM600,000 x 0.04 = RM24,000

Yuran Penilaian

RM100,000 pertama = 0.25%

Baki seterusnya sehingga RM2 juta = 0.2%

RM100,000 pertama = RM100K X 0.0025 = RM250

Baki seterusnya RM500,000 = RM500K X 0.002% = RM1,000

Yuran Guaman

Yuran Guaman untuk Perjanjian Sewa Beli Rumah (SPA)

RM500,000 pertama

– 1%

RM500,000 seterusnya – 0.8%

RM2,000,000 seterusnya – 0.7%

RM2,000,000 seterusnya – 0.6%

RM2,500,000 seterusnya – 0.5%

Yuran Guaman untuk Perjanjian Sewa Beli Rumah (SPA)

RM500,000 pertama: RM500K X 0.01 = RM5,000

RM500,000 seterusnya: RM100K X 0.008 = RM800

Yuran Guaman untuk Perjanjian Pinjaman Perumahan

RM500,000 pertama

– 1%

RM500,000 seterusnya – 0.8%

RM2,000,000 seterusnya – 0.7%

RM2,000,000 seterusnya – 0.6%

RM2,500,000 seterusnya – 0.5%

Yuran Guaman untuk Perjanjian Pinjaman Perumahan

RM500,000 pertama: RM500K X 0.01 = RM5,000

RM500,000 seterusnya: RM100K X 0.008 = RM800

Yuran Ejen Hartanah

Kira-kira dua hingga tiga peratus daripada nilai hartanah

RM600,000 X 0.02 hingga 0.03 = RM12,000 hingga RM18,000

Kos Pembaikan dan Ubah Suai Kediaman

Boleh mencecah 10 peratus nilai hartanah

RM600,000 X 0.1 = RM60,000

Jumlah Keseluruhan

RM189,550

Selain itu, pertimbangkan juga
kos pengubahsuaian rumah
subsale
 yang dibeli ke dalam bajet anda. Ada sesetengah pembeli cenderung untuk beli rumah
 subsale
 yang sudah usang. Meskipun rumah
second hand
 ini ditawarkan pada harga yang murah berbanding rumah baharu, kos naik taraf yang perlu ditanggung untuk mencantikkan kembali rumah yang dibeli mungkin menelan belanja dua kali ganda lebih tinggi (atau mungkin lebih) berbanding kos beli bergantung pada keadaan rumah.

2. Kenal Pasti Rumah
Subsale
 Sesuai untuk Anda dan Keluarga

Proses beli hartanah terutamanya rumah
subsale
 memerlukan modal yang besar dan komitmen jangka panjang, tidak kira sama ada hartanah yang dibeli digunakan untuk kegunaan sendiri atau bagi tujuan
pelaburan
. Anda disarankan untuk cari rumah
subsale
 yang sesuai dengan keperluan anda yang boleh menawarkan kelebihan dan keuntungan yang tersendiri kepada anda.

Kriteria Perlu Dititikberatkan Semasa Beli Rumah

Secara asasnya, banyak faktor yang perlu dipertimbangkan sebelum memilih hartanah
subsale
 di Malaysia yang sesuai untuk anda antaranya faktor geografi, lokasi, infrastruktur serta kemudahan asas dan sebagainya. Berikut beberapa faktor utama yang perlu diberi perhatian semasa membeli rumah
 subsale
.

i. Lokasi

Lokasi hartanah memainkan peranan penting sebelum beli rumah tidak kiralah rumah tersebut dibeli untuk kegunaan sendiri atau pelaburan. Namun begitu, kriteria ini biasanya berbeza bergantung pada tujuan pemilikan anda. Sebagai contoh, pembelian hartanah untuk kegunaan sendiri di lokasi bersebelahan stesen LRT mungkin tidak begitu sesuai disebabkan bunyi bising dan biasanya sesak dengan orang ramai terutamanya pada waktu puncak, tetapi pemilikan rumah sebegini amat praktikal jika membelinya sebagai
pelaburan
.

ii. Keselamatan

Antara kelebihan beli rumah
 subsale
 ialah anda boleh melawat, melihat dan menerokai sendiri unit yang ingin dibeli. Anda boleh berjalan di sekitar kawasan kejiranan terutamanya pada waktu malam, beramah mesra dengan penduduk sekitar untuk bertanyakan tentang aspek keselamatan di lokasi ini. Ini kerana, aspek keselamatan merupakan salah satu perkara penting yang perlu dipertimbangkan. Secara asasnya, unit rumah dalam kawasan perumahan berpagar menjanjikan aspek keselamatan yang lebih baik berbanding kawasan perumahan terbuka

iii. Lokasi Tempat Kerja, Kemudahan Asas

Selain itu, pertimbangkan juga faktor lokasi rumah ke tempat kerja dan kemudahan awam yang tersedia di kawasan anda seperti sekolah, pasaraya, kemudahan awam, masjid dan sebagainya. Ini merupakan kriteria lain yang perlu diberi perhatian untuk keselesaan anda. Ia juga akan menentukan seberapa awal anda perlu bangun untuk ke tempat kerja bagi mengelakkan kesesakan lalu lintas pada waktu puncak.

iv. Akses Jalan Raya, Pengangkutan Awam

Selain itu, kenal pasti sama ada kawasan perumahan yang ingin dibeli mempunyai akses jalan raya yang baik selain kemudahan pengangkutan awam seperti LRT, MRT atau lebuh raya dan sebagainya.

v. Saiz

Saiz hartanah juga turut memainkan peranan penting. Bilangan ahli keluarga yang semakin meningkat memerlukan rumah yang lebih besar untuk keselesaan. Manakala, jika anda seorang bujang atau baru sahaja berkahwin, unit Studio yang ringkas sudah memadai untuk keselesaan anda.

vi. Usia Hartanah

Usia sesebuah unit yang ingin dibeli juga merupakan faktor penting yang perlu diambil kira. Ini kerana, rumah lama mungkin memerlukan lebih banyak penyelenggaraan dan pembaikan terutamanya melibatkan struktur, sistem elektrik dan sebagainya.

3. Pilih Rumah dalam Lingkungan Bajet, Bandingkan Harga

Secara amnya, rumah
 subsale
 ditawarkan pada harga yang berbeza bergantung pada jenis, keadaan rumah dan lokasi kejiranan. Jika rumah yang dibeli berada dalam kawasan bandar, harga yang ditawarkan mungkin sedikit mahal berbanding rumah di kawasan pinggiran bandar. Malah, apa-apa kerosakan atau kerja baik pulih yang perlu dilakukan juga boleh mempengaruhi harga akhir rumah tersebut.

Oleh sebab itu, anda disarankan untuk memberi perhatian kepada sebarang bentuk kerosakan yang ada pada rumah yang ingin dibeli seperti kebocoran air dan sebagainya kerana rumah
subsale
 tidak tertakluk pada
Tempoh Liabiliti Kecacatan
 atau
Defect Liability Period
 (DLP). Ini bermaksud, anda perlu menanggung sendiri kos pembaikan jika berlaku apa-apa kerosakan.

Sekiranya anda ingin membuat penilaian harga sebenar hartanah dengan lebih menyeluruh, lantik penilai persendirian profesional untuk membantu anda. Ada sesetengah pemilik yang meletakkan harga hartanah yang lebih tinggi berbanding nilai pasaran bagi mewujudkan persepsi nilai hartanah yang lebih tinggi daripada yang sepatutnya. Oleh sebab itu, pastikan anda membuat perbandingan antara harga yang diberi dengan laporan penilaian sebenar yang disediakan oleh profesional.

Anda boleh menggunakan platform dalam talian seperti berikut bagi membantu anda mengetahui nilai hartanah semasa dan data jualan berdasarkan data sebenar:

Pusat Maklumat Harta Tanah
;

Jabatan Penilaian dan Perkhidmatan Harta Tanah
.

Jika perlu, dapatkan bantuan ejen hartanah yang mempunyai kemahiran dan pengetahuan pasaran di kawasan pilihan anda dengan baik. Dengan cara ini, anda boleh mengetahui
trend
pembelian, lokasi kejiranan, jenis hartanah atau situasi lain yang mungkin akan dihadapi. Malah, ejen biasanya akan mencuba untuk mendapatkan rumah terbaik yang menepati kehendak, keperluan dan kemampuan kewangan anda.

4. Mohon Pembiayaan Perumahan

Setelah anda menemui rumah idaman anda, anda boleh mula mencari dan mengenal pasti
loan
 rumah
 yang sesuai untuk anda.
Tempoh pinjaman perumahan
 biasanya antara 30 hingga 35 tahun bergantung pada jenis pinjaman yang dipilih. Sekiranya anda pekerja kerajaan atau bekerja dalam sektor awam, anda boleh mempertimbangkan pinjaman rumah kerajaan atau
pinjaman LPPSA
. Anda boleh semak syarat pinjaman perumahan kerajaan atau kelayakan pinjaman perumahan kerajaan dengan Lembaga Pembiayaan Perumahan Sektor Awam (LPPSA).

Jika anda kakitangan swasta, anda disarankan untuk membuat perbandingan dengan teliti dan pilih bank yang menawarkan kadar faedah yang kompetitif. Sebagai contoh, andaikan anda beli hartanah dengan nilai RM600,000, pinjaman rumah untuk tempoh 30 tahun dengan kadar faedah 3.4 peratus. Anda mungkin terikat dengan bayaran ansuran sebanyak RM2,395 untuk tempoh 360 bulan akan datang. Oleh sebab itu, anda disarankan untuk membandingkan tawaran yang ada dan membuat pilihan pakej pembiayaan perumahan yang tepat.
Pinjaman perumahan
 dengan kadar faedah yang rendah boleh mengelakkan anda daripada terbeban dengan komitmen bulanan yang tinggi.

Selain itu, sebelum memohon mana-mana pembiayaan perumahan, anda perlu pastikan
rekod kredit CCRIS
 dan CTOS anda berada dalam keadaan baik untuk mengelakkan permohonan pembiayaan anda ditolak.

5. Sediakan Senarai Inventori, Tandatangan Perjanjian Jual Beli (SPA)

Perjanjian Jual Beli (SPA) ialah dokumen undang-undang yang sangat kompleks. Ia memperincikan terma dan syarat jualan, dengan istilah-istilah perundangan yang sukar difahami. Oleh sebab itu, anda perlu pastikan semua butiran tentang rumah
subsale
 diterangkan dan dinyatakan dengan betul – ini termasuk butiran tentang
pengubahsuaian rumah
, penambahan, naik taraf atau sambungan yang dilakukan sebelum ini. Ia bagi mengelakkan sebarang pertikaian atau salah faham sekiranya berlaku apa-apa.

Selain itu, penting untuk anda pastikan semua butiran sepadan dengan keadaan rumah yang telah anda lihat dengan mata anda sendiri. Sebagai contoh, bilangan ruang tempat letak kereta yang disertakan dengan unit kondo yang anda beli dinyatakan dengan jelas dalam SPA untuk mengelakkan sebarang pertikaian pada masa hadapan.

6. Sahkan Perjanjian Pinjaman

Proses tandatangan perjanjian pinjaman dengan pihak bank merupakan salah satu proses beli rumah
subsale
 yang penting. Ia sebagai mengesahkan pembiayaan dan tanda persetujuan anda dengan terma dan syarat yang dinyatakan oleh pihak bank. Anda disarankan untuk menyemak dan memastikan amaun,
kadar faedah pinjaman perumahan
, tempoh pinjaman, terma dan syarat lain yang dinyatakan dalam perjanjian adalah tepat dan betul.

Jika perlu, lantik peguam hartanah sebelum membeli rumah
subsale
 bagi memastikan anda mendapat tawaran yang adil dan membantu anda membuat semakan perjanjian kerana peguam hartanah memahami klausa dan syarat dalam perjanjian dengan lebih baik selain memiliki pengalaman yang luas dan memahami selok-belok dan karenah birokrasi di Pejabat Tanah. Malah, ia juga akan memudahkan urusan anda kerana semua urusan berkaitan akan diuruskan oleh peguam anda.

7. Pindahan Hak Milik

Proses pindah milik
 rumah merupakan antara proses akhir sebelum anda menjadi pemilik rumah
subsale
 yang sah. Secara asasnya, proses pertukaran milikan merujuk pada dokumen yang ditandatangani oleh pembeli untuk melakukan permindahan hak milikan daripada penjual. Proses ini juga turut dikenali sebagai Memorandum Permindahan atau
Memorandum of Transfer
 (MOT). Dengan menandatangani dokumen ini, ia secara tidak langsung mengesahkan anda sebagai pemilik rumah yang baharu yang sah.

8. Penyerahan Notis Pemilikan Kosong

Notis Pemilikan Kosong atau turut dikenali sebagai
Vacant Possession
 merujuk pada proses serahan rumah kosong dan apa-apa kelengkapan dan perabot lain yang disenaraikan dalam Perjanjian Jual Beli (SPA) kepada pembeli rumah selepas transaksi pembelian rumah tersebut selesai. Secara asasnya, penyerahan
Notis Pemilikan Kosong
 bergantung pada bayaran baki harga belian hartanah dan Pemberian yang Disepakati (
Agreed Apportionments
). Ia merujuk senarai yang memperincikan semua bil yang telah dibayar terlebih dahulu oleh pemilik terdahulu termasuk
sinking fund
, bil air dan yuran pengurusan.

Bayaran tambahan ini perlu dijelaskan kepada pemilik kerana anda telah mengambil alih pemilikan kosong dan pemilik asal tidak lagi dapat menggunakan hartanah tersebut termasuk kemudahannya.

9. Proses Beli Rumah
Subsale
: Tukar Nama

Setelah selesai semua proses beli rumah
subsale
 yang dinyatakan di atas, anda kini boleh memulakan proses tukar nama berkaitan bil utiliti dan pengurusan. Berikut tiga perkara yang biasa dilakukan untuk rujukan dan panduan anda:

Tukar Nama Bil TNB, Utiliti

Beli rumah
subsale
 bermaksud anda perlu berdepan beberapa proses tukar nama bil TNB dan bil utiliti lain seperti Indah Water dan sebagainya daripada nama pemilik asal kepada nama anda. Berikut dua cara tukar nama bil utiliti untuk panduan anda:

i. Buka Akaun Baharu

Proses buka akaun bil utiliti baharu memerlukan deposit, dan biasanya jumlah deposit yang dikenakan bergantung pada jenis rumah. Selepas akaun baharu dibuka, akaun lama perlu dibatalkan oleh pemilik asal dan sebarang tunggakan (jika ada) perlu dijelaskan sebelum akaun lama boleh ditutup. Setelah selesai, deposit akan diserahkan kepada pemilik asal.

ii. Sambung Guna Akaun Lama

Biasanya, proses sambung guna akaun lama hanya melibatkan pertukaran nama pemilik. Namun begitu, anda perlu
refund
 bayaran deposit bil utiliti kepada pemilik asal kerana deposit asal tidak akan dipulangkan oleh pihak penyedia perkhidmatan sekiranya akaun lama tidak dibatalkan.

Tukar Nama Rekod Cukai Pintu

Untuk urusan tukar nama rekod cukai pintu pula, pemilik baharu perlu hadir ke Majlis Perbandaran atau Majlis Daerah untuk proses pertukaran nama. Proses ini tertakluk pada caj perkhidmatan tertentu dan anda perlu membawa dokumen-dokumen berikut untuk memudahkan urusan:

Salinan kad pengenalan;

Salinan SPA;

Salinan geran (yang telah dipindah milik kepada nama anda);

Salinan cukai pintu terkini.

Tukar Nama Bil Penyelenggaraan & Caj Perkhidmatan

Apabila anda beli rumah
subsale
, anda perlu maklumkan kepada bahagian penyelenggaraan bangunan atau Joint Management Body (JMB) bahawa anda merupakan pemilik kediaman yang baharu. Ia bagi membolehkan pihak pengurusan mengemas kini rekod-rekod sedia ada termasuk bil
maintenance
 dan caj servis.

Semoga perkongsian proses beli rumah
 subsale
 ini boleh membantu memudahkan urusan pembelian
rumah
 second hand
 pertama anda. Selain itu, anda juga boleh layari laman web Qoala untuk info lanjut berkaitan
insurans rumah
. Qoala merupakan
platform beli insurans
 yang mudah, telus dan pantas dengan tawaran harga yang kompetitif dan berpatutan.

Kongsi:


Permohonan Rumah Mampu Milik di Malaysia 2022

Proses beli rumah boleh menelan belanja yang tinggi. Ini kerana, banyak perkara yang perlu diberi perhatian dan banyak kos yang perlu diambil kira seperti
deposit rumah
 dan
kos-kos pemilikan rumah
 yang lain. Oleh sebab itu, ramai dalam kalangan rakyat Malaysia memilih untuk menyewa berbanding membeli rumah sendiri. Banyak usaha yang dilakukan oleh kerajaan bagi membantu rakyat memiliki rumah pertama sendiri terutamanya golongan berpendapatan rendah antaranya skim rumah mampu milik.

Table of Contents

Toggle

Apa yang Anda Perlu Tahu Tentang Skim Rumah Mampu Milik?
1. Rumah Mampu Milik Johor
Syarat Kelayakan Permohonan RMMJ
Kategori RMMJ
Cara Mohon Rumah Mampu Milik Johor
2. Skim Pinjaman Perumahan iRahman
Syarat Kelayakan Permohonan
Cara Mohon Skim i-Rahman Terengganu
3. Rumah Mampu Milik, Rumah Selangorku
Syarat-syarat Pemilikan dan Kelayakan Pendapatan
4. Permohonan eRumah Pulau Pinang
Pendaftaran eRumah Pulau Pinang Online
Syarat Kelayakan eRumah Penang 2022
5. Rumah Mampu Milik Sarawak
Syarat Kelayakan
Dokumen Sokongan

Apa yang Anda Perlu Tahu Tentang Skim Rumah Mampu Milik?

Apa itu rumah mampu milik? Rumah mampu milik secara umumnya didefinisikan sebagai rumah yang memenuhi keperluan asas dari segi kualiti dan lokasi, mampu dibeli dan pembeli rumah berkenaan masih mempunyai keupayaan kewangan untuk membeli keperluan asas yang lain. Di Malaysia, ada beberapa inisiatif skim projek perumahan mampu milik yang ditawarkan oleh kerajaan negeri. Anda boleh semak senarai di bawah ini.

1. Rumah Mampu Milik Johor

Rumah Mampu Milik Johor (RMMJ) merupakan inisiatif kerajaan Negeri Johor bagi membantu mengurangkan beban dan mencapai impian rakyat untuk memiliki kediaman pada harga mampu milik dan berpatutan. Skim perumahan ini dilengkapi dengan tiga bilik tidur dan dua bilik air.

Syarat Kelayakan Permohonan RMMJ

Sekiranya anda berminat untuk memiliki kediaman melalui skim ini, berikut semakan status permohonan RMMJ untuk rujukan anda:

Warganegara Malaysia, menetap di Johor sekurang-kurangnya lima tahun dan berumur 18 tahun ke atas;

Berkahwin atau bujang layak memohon;

Pemohon/pasangan yang telah memiliki RKR selama lima tahun ke atas layak memohon rumah kedua iaitu PKJ B;

Hanya satu permohonan bagi pasangan suami isteri;

Permohonan isteri kedua dan seterusnya perlu menggunakan nama isteri ketika memohon;

Pemohon atau pasangan yang telah memiliki PKJ A, PKJ B, RKR, atau RKSR boleh memohon rumah kedua RMMJ;

Pemohon yang memiliki rumah kos sederhana/rumah mewah tidak layak memohon;

Kategori RMMJ

Rumah Mampu Milik Johor menawarkan tiga jenis kategori rumah seperti berikut:

Rumah Komuniti Jenis A

Rumah Komuniti Jenis B

Rumah Mampu Milik Johor & Kedai Kos Sederhana Rendah

Harga Rumah

RM42,000

RM80,000

RM150,000 hingga RM220,000

Had Maksimum Pendapatan

RM3,000

RM5,000

RM8,000

Cara Mohon Rumah Mampu Milik Johor

Individu yang berminat untuk memiliki RMMJ, anda perlu membuat
pendaftaran akaun baharu
 terlebih dahulu. Setelah selesai, anda boleh ikuti langkah-langkah seperti berikut:

Log masuk ke portal SUKJ, bahagian perumahan;

Kemas kini maklumat dengan memberikan maklumat diri yang tepat dan betul;

Pilih mukim dan kategori rumah/projek, dan hantar permohonan;

Pemohon perlu menyerahkan dokumen sokongan di kaunter setelah menghantar permohonan sepanjang tempoh pengiklanan;

Pemohon yang layak akan dipanggil untuk proses pengundian.

2. Skim Pinjaman Perumahan iRahman

Kerajaan Negeri Terengganu juga turut menyediakan bantuan permohonan Rumah Mampu Milik Terengganu dan
pinjaman perumahan
 kepada pemohon yang layak. Inisiatif ini bertujuan untuk menggalakkan lebih ramai memiliki rumah sendiri pada kos yang lebih murah.

Syarat Kelayakan Permohonan

Sekiranya anda ingin menghantar permohonan melalui sistem
 online
 ePerumahan Terengganu, anda disarankan untuk semak syarat kelayakan yang telah ditetapkan seperti berikut:

Anda seorang rakyat Terengganu berumur 21 tahun dan ke atas;

Permohonan anda turut akan dipertimbangkan sekiranya umur pemohon melebihi 50 tahun dengan syarat adik-beradik, isteri, ibu bapa atau anak sanggup menjadi penjamin;

Pemohon sudah berkahwin. Meskipun begitu, jika anda berumur 35 tahun dan ke atas dan masih bujang, anda juga layak untuk memohon;

Gaji bulanan antara RM2,000 hingga RM4,500 sebulan;

Anda masih belum memiliki atau
beli rumah
 sendiri;

Anda tidak menerima mana-mana pinjaman perumahan daripada mana-mana bank di Malaysia;

Anda menetap atau tinggal di negeri Terengganu.

Cara Mohon Skim i-Rahman Terengganu

Skim iRahman diuruskan oleh Perbadanan Memajukan Iktisad Negeri Terengganu (PMINT). Ia menawarkan
pinjaman perumahan
 dan pembiayaan rumah mampu milik di atas tanah sendiri tanpa sebarang faedah kepada pemohon yang layak. Anda boleh ikuti langkah berikut sekiranya anda ingin membuat permohonan skim ini:

Layari laman web ePerumahan Terengganu dan log masuk;

Sekiranya anda masih belum memiliki akaun, anda perlu daftar masuk terlebih dahulu;

Kemudian, pilih kategori sama ada Beli Rumah (anda perlu pilih daerah projek) dan Bina Rumah (anda perlu isi maklumat tanah);

Kemas kini dan isi maklumat pemohon;

Bagi kategori Beli Rumah, permohonan hanya dibuka sekiranya ada iklan dikeluarkan;

Buat Permohonan;

Selesai.

3. Rumah Mampu Milik, Rumah Selangorku

Dasar Perumahan Negeri Selangor diperkenalkan untuk merealisasikan matlamat Satu Keluarga Satu Kediaman Sempurna. Perumahan Mampu Milik atau
affordable homes
 ini bertujuan untuk memastikan setiap keluarga memiliki kediaman yang baik, selesa dan selamat. Di Selangor, rumah kos rendah, rumah kos sederhana rendah, rumah kos sederhana dan rumah mampu milik ini dikenali sebagai Rumah Selangorku.

Syarat-syarat Pemilikan dan Kelayakan Pendapatan

Sekiranya anda berminat untuk memohon Rumah Selangorku, berikut merupakan syarat-syarat kelayakan utama yang perlu dipenuhi:

Warganegara Malaysia;

Tidak memiliki sebarang jenis kediaman di Selangor;

Berumur 18 tahun dan ke atas pada tarikh pendaftaran;

Pendapatan bulanan
 seisi rumah (pemohon dan pasangan) tidak melebihi RM15,000.

Jenis Rumah

Keluasan (kps)

Harga Jualan

Syarat Kelayakan Pendapatan

Rumah Selangorku Jenis A

700

RM42,000

Tidak melebihi RM3,000

Rumah Selangorku Jenis B

750

100,000 hingga 250,000

Harga tertakluk pada kelulusan MMKN

Tidak melebihi RM10,000

Rumah Selangorku Jenis C

800

900

18’ x 60’

Rumah Selangorku Jenis D

1,000

20’ x 60’

4. Permohonan eRumah Pulau Pinang

Sama seperti skim perumahan yang lain, Rumah Mampu Milik Penang atau permohonan eRumah Pulau Pinang ditawarkan kepada rakyat Pulau Pinang yang berhasrat untuk memiliki rumah sendiri terutamanya isi rumah berpendapatan rendah dan sederhana.

Pendaftaran eRumah Pulau Pinang
 Online

Secara asasnya, eRumah adalah portal permohonan Rumah Kos Rendah (KR), Kos Sederhana Rendah (KSR), Projek Perumahan Rakyat (PPR) dan Rumah Mampu Milik Penang. Portal ini secara tidak langsung membolehkan proses permohonan dilakukan secara
 online
. Jika anda berminat, anda boleh lakukan permohonan
online
 menerusi
portal
ini. Selain secara dalam talian, anda juga boleh membuat permohonan rumah mampu milik secara manual dengan mengisi borang yang disediakan.

Syarat Kelayakan eRumah Penang 2022

Sekiranya berminat, anda boleh menyemak syarat kelayakan skim Rumah Mampu Milik di Pulau Pinang terlebih dahulu untuk memudahkan proses permohonan anda:

Permohonan terbuka kepada rakyat Malaysia yang beralamat di Pulau Pinang atau bermastautin selama sekurang-kurangnya lima tahun;

Pemohon mestilah berumur sekurang-kurangnya 21 tahun dan ke atas;

Gaji pemohon tidak melebihi RM750 sebulan, atau
pendapatan isi rumah
 tidak melebihi RM1,500 sebulan.

5. Rumah Mampu Milik Sarawak

Skim Rumah Mampu Milik Sarawak turut ditawarkan oleh kerajaan negeri bagi memudahkan rakyat Sarawak mendapatkan pinjaman perumahan di negeri Sarawak. Ia menawarkan beberapa skim bantuan rumah mampu milik antaranya Projek Perumahan Rakyat (PPR), Program Pinjaman Rumah Panjang, Sri Pertiwi, Spektra Permata (RSP) dan bantuan sewa.

Syarat Kelayakan

Sekiranya anda berminat, berikut merupakan syarat kelayakan permohonan Skim Rumah Mampu Milik di Sarawak yang boleh anda pertimbangkan:

Anda merupakan warganegara Malaysia yang sah;

Anda sedang bermastautin di Sarawak;

Kad pengenalan anda tertera status K;

Nama anda tersenarai dalam senarai sistem Portal Pembasmian Kemiskinan eKasih;

Gaji
 dan pendapatan isi rumah anda tidak melebihi RM2,131 sebulan.

Dokumen Sokongan

Selain itu, anda juga perlu mengemukakan dokumen sokongan seperti berikut bagi menyokong dan memudahkan proses permohonan anda:

Dokumen sokongan yang membuktikan anda penerima eKasih;

Salinan sijil kahwin atau sijil cerai;

Salinan kad pengenalan pemohon dan pasangan;

Salinan sijil lahir atau mykad anak yang berada di bawah tanggungan dan tinggal bersama pemohon;

Penyata gaji yang menunjukkan pendapatan kasar bulanan ketua isi rumah atau pasangan;

Salinan kad OKU (bagi pemohon OKU);

Perjanjian sewa yang ditandatangani dan dimatikan setem hasil (jika berkaitan);

Persetujuan pemilik premis untuk membenarkan penyewa menyertai Skim Bantuan Sewa Rumah Sarawak (SRAS) (jika berkaitan);

Gambar premis yang disewa (jika berkaitan).

Selain itu, sekiranya anda sedang mencari
insurans rumah terbaik
 untuk rumah baharu anda, layari laman web Qoala untuk info lanjut. Qoala merupakan
platform insurans di Malaysia
 yang menyediakan
insurans hartanah
 dengan jaminan proses beli insurans yang selamat, berpatutan dan mudah.

Kongsi:


Spark Plug Kereta: Tanda-tanda Kena Ganti

Spark plug kereta ni fungsinya penting sebenarnya dalam sistem pembakaran dalaman enjin. Ia berfungsi untuk menghasilkan percikan api untuk memastikan campuran udara dan bahan api dalam ruang pembakaran menyala.

Boleh dikatakan sama macam minyak hitam atau minyak enjin, penapis minyak atau penapis udara kereta, spark plug kereta pun perlu diselenggara secara berkala untuk memastikan prestasinya kekal berada dalam keadaan baik.

Dalam setiap pemanduan, pembakaran bahan api kena berada pada tahap yang optimum untuk menghasilkan kuasa output yang maksimum. Sebab itu lah penjagaan spark plug ni kena dijaga.

Table of Contents

Toggle

Kesan Jika Spark Plug Kereta Tidak Berfungsi Dengan Cemerlang
Tanda-tanda Spark Plug Dah Kena Ganti
1. Pecutan kereta tak begitu berkuasa
2. Minyak cepat habis
3. Enjin kereta tak berjalan lancar
4. Bunyi enjin bising
5. Kereta boleh start tapi tak hidup
Berapa ringgit kos nak ganti spark plug kereta?
Jenis Spark Plug Kereta
Cara-cara Bezakan Spark Plug Original Atau Palsu

Kesan Jika Spark Plug Kereta Tidak Berfungsi Dengan Cemerlang

Nama pun manusia, kadang-kadang kita terlupa nak tengok keadaan spark plug kita tu macam mana. Bila kita tak peka dengan keadaan spark plug yang sepatutnya diselenggara atau ditukar, korang akan rasa simptom-simptom berikut masa enjin dihidupkan:

Percikan api yang terhasil tidak sempurna

Terhasil sedikit gegaran semasa enjin dihidupkan

Kadang-kala enjin agak susah untuk dihidupkan

Pembakaran enjin tidak stabil semasa “idling”

Kuasa enjin tidak seperti biasa semasa memecut

Tanda-tanda Spark Plug Dah Kena Ganti

Macam yang kita semua dah tahu, spark plug
kereta
 ni fungsi dia untuk hasilkan percikan api untuk membantu menyalakan campuran bahan api dan udara dalam enjin. Kalau spark plug rosak, masalah-masalah lain yang berkaitan dengan enjin, boleh timbul termasuklah masalah kereta susah dihidupkan.

1. Pecutan kereta tak begitu berkuasa

Kadang-kadang kalau kereta tu macam tiba-tiba semput, itu salah satu tanda spark plug kereta korang ada problem. Boleh jadi spark plug dah rosak atau haus. Disebabkan itu, spark plug tak dapat berfungsi 100 peratus dan mengurangkan kuasa pecutan kereta korang.

Kalau korang rasa macam kereta tiba-tiba semput, sudah tiba masanya untuk korang check spark plug korang. Takut-takut spark plug kereta dah kena diganti.

Tapi, korang disarankan untuk refer mekanik korang untuk pemeriksaan lanjut. Sebabnya, kadang-kadang masalah kuasa pecutan kereta berkurangan turut berlaku disebabkan oleh beberapa faktor lain termasuk penapis bahan api yang rosak, penyuntik bahan api yang kotor atau tersumbat atau masalah pada sensor oksigen.

2. Minyak cepat habis

Kereta kuat makan minyak? Itu juga salah satu tanda-tanda spark plug kena ganti. Spark plug yang elok dia akan berfungsi untuk membantu membakar bahan api dengan lebih efisien dalam  kitaran pembakaran.

Bila spark plug berfungsi dengan baik, penggunaan minyak pun jadi lebih cekap. Kalau minyak korang cepat habis, itu boleh disebabkan oleh spark plug kereta yang sudah rosak. Bila spark plug rosak, proses pembakaran
enjin
 yang tak sempurna boleh menyebabkan peningkatan penggunaan bahan api yang lebih kerta.

3. Enjin kereta tak berjalan lancar

Enjin kereta
 tersedu-sedu atau semput (misfire) biasanya berlaku disebabkan oleh masalah dalam sistem pencucuhan. Ia disebabkan oleh cetusan pada enjin kereta yang terputus-putus yang terjadi dalam silinder disebabkan campuran udara dan bahan api yang tidak tercucuh secara selanjar. Dalam kebanyakan kereta moden, masalah ini biasanya berlaku disebabkan oleh kegagalan sistem sensor.

Tapi, walaubagaimana pun, ia juga boleh terjadi disebabkan oleh wayar atau sambungan spark plug yang sudah usang atau rosak. Sekiranya situasi sebegini dibiarkan, pengeluaran ekzos akan meningkat dan mungkin akan menjejaskan prestasi dan kuasa enjin serta ekonomi bahan api.

4. Bunyi enjin bising

Enjin kereta korang kalau bunyi macam kasar dan kuat, terutamanya masa kereta dalam keadaan tak bergerak, itu juga menandakan spark plug kereta korang dah rosak.

Kebiasaannya, masalah enjin kereta berbunyi kuat dan kasar ni boleh sebabkan kereta korang bergegar. Salah satu sebabnya adalah pembakaran bahan api yang tak smooth dan sempurna menyebabkan enjin kereta bergegar selepas dihidupkan.

5. Kereta boleh start tapi tak hidup

Kalau korang berdepan dengan masalah untuk start kereta anda tapi tak hidup, ia mungkin menandakan palam pencucuh atau spark plug kereta rosak dan perlu digantikan. Sistem enjin kereta terdiri daripada beberapa komponen individu yang berfungsi secara kolektif dalam memastikan enjin kereta berfungsi dengan baik. Kalau salah satu daripada komponen ini rosak, ia mungkin menjejaskan prestasinya.

Kalau kereta boleh start tapi tak hidup, korang disarankan untuk menghubungi mekanik korang untuk periksa kereta korang. Biasanya, masalah pada spark plug boleh menyebabkan
enjin kereta
 susah start terutamanya pada waktu pagi dan memaksa korang untuk memulas kunci kereta beberapa kali untuk enjin benar-benar hidup.

Berapa ringgit kos nak ganti spark plug kereta?

Ada orang kata kos nak ganti spark plug ni mahal? Tapi sejauh mana mahal dia tu? Biasanya, kos nak ganti spark plug kereta dalam lingkungan RM20 sehingga RM100. Ini pun bergantung pada kuantiti spark plug yang diperlukan, model kenderaan dan juga kos buruh.

Harga spark plug di kedai alat ganti kereta untuk
Proton Saga
 contohnya dijual dalam lingkungan harga RM26/set. Tapi itulah, harga ni juga bergantung pada jenis spark plug yang dipilih.

Jenis Spark Plug Kereta

Untuk ketahui korang punya kos berapa, korang kena tahu dulu jenis spark plug yang kereta korang gunakan.

1. Spark Plug Jenis Tembaga/Nikel

Spark plug Tembaga ini adalah yang paling standard dan ia ]menampilkan teras tembaga di bahagian dalam dengan kemasan saduran aloi nikel bagi tujuan elektrod. Palam pencucuh ini berharga lebih murah dan mempunyai jangka hayat yang lebih pendek. Harga spark plug tembaga dijual pada harga sekitar RM30 atau mungkin lebih tinggi (bergantung pada model kenderaan korang).

2. Spark Plug
Kereta
 Jenis Platinum Tunggal

Tahu tak, spark plug kereta jenis platinum tunggal ni antara yang paling popular dalam pemilik kereta. Ia menampilkan platinum sebagai elektrod, sejenis logam mahal dan dikatakan memberikan tekstur yang lebih keras berbanding nikel. Ia mempunyai jangka hayat yang lebih baik dan lebih ringan berbanding palam pencucuh standard. Harga spark plug platinum tunggal dijual pada harga sekitar RM40 dan ke atas bergantung pada model kenderaan.

3. Spark Plug
Kereta
 Jenis Dwiplatinum

Jenis dwoplatinum ini pulak berfungsi dengan memaksimumkan penggunaan platinum pada kedua-dua bahagian teras dan dasar. Spark plug jenis ini dikatakan lebih mahal berbanding palam pencucuh jenis platinum tunggal dan nikel, setanding dengan prestasi dan kualiti yang ditawarkan.

4. Spark Plug Jenis Iridium

Spark Plug Jenis Iridium ni pula boleh tahan lebih lama berbanding yang lain kerana ia adalah sejenis logam yang lebih tahan lasak dan juga keras berbanding platinum. Tapi, walau bagaimanapun, bila dia lebih tahan lama dan tahan lasak, harganya juga lebih mahal. Tapi kalau nak cakap pasal penggunaa, memang berbaloi kalau gunakan jenis ini. Ia tahan tiga kali ganda lebih lama berbanding palam pencucuh biasa. Harganya pula dijual di antara RM50 – RM150 bergantung pada model kereta.

Cara-cara Bezakan Spark Plug Original Atau Palsu

Biasalah, masalah ori atau tak ni bukan perkara baru. Tapi jangan tak tahu, spark plug pun ada yang ori dan tak ori. Masalanya, bila guna spark plug kereta yang tak ori, ia melibatkan ketahanan kereta dan yang lagi penting nyawa pemandu dan penumpang.

So macam mana nak bezakan spark plug original atau tak?

Tulen atau palsu dapat dilihat pada kod palam pencucuh yang menunjukkan kod pengeluar, dan tertera nama pembuat. Cetakan kod pada palam pencucuh palsu berkualiti rendah.

Ulir atau garisan palam pencucuh tulen lebih rapi dan halus. Perhatikan betul-betul ketika memilih palam pencucuh dan minta penjual menunjukkan palam pencucuh jenama lain supaya mudah buat perbandingan.

Palam pencucuh ada seramik sebagai penebat (isolator). Kalau produk palsu, bahagian seramik nampak terlalu cerah, sebaliknya produk tulen kurang cerah.

Plat rangka logam (metal shell) tulen menggunakan bahan keluli kuat dan tidak mudah berkarat, sebaliknya produk palsu mudah berkarat. Malah walaupun baru dibuka dari kotak, sudah pun kelihatan titik karat pada perumah keluli.

Bahagian elektrod tulen yang berfungsi memercikkan api nampak lebih halus dan rapi, tetapi buatan produk palsu kurang tepat, kasar dan kadangkala tidak sama jarak atau sambungan.

Gasket palam pencucuh tulen nampak lebih halus dan tidak mudah tertanggal walau anda pusing mengikut alur. Walaupun ia boleh ditanggalkan, tetapi sedikit sukar sedangkan potongan gasket palsu tidak rapi dan mudah tertanggal.

Sekarang korang dah tahu sedikit sebanyak mengenai spark plug kereta. Harap-harap artikel ni banyak membantu korang. Kalau korang nak
renew roadtax
 dan
insurans kereta
, renew je dekat
Qoala
!

Kongsi:


Stereng kereta macam yang anda tahu merupakan komponen penting yang berfungsi untuk mengawal kereta. Oleh itu, masalah stereng perlu perlu dipandang serius kerana sistem stereng yang rosak adalah sangat merbahaya dan boleh menyebabkan anda terlibat dalam
kemalangan
 semasa memandu di jalan raya.
Adakah anda sedang menghadapi masalah-masalah seperti stereng kereta bergegar, stereng kereta berat dan sebagainya? Dalam artikel ini, Qoala akan berkongsikan 4 petanda stereng kereta anda bermasalah, cara mengawal stereng kereta dan banyak lagi.

Table of Contents

Toggle

Ketahui 4 Petanda Sistem Stereng Kereta Anda Bermasalah
1. Stereng Kereta Bergegar
2. Stereng Kereta Berat
3. Stereng Kereta Berbunyi Bila Pusing
4. Stereng Kereta Bergerak dengan Sendiri
Cara Mengawal Stereng Kereta Auto dan Manual

Ketahui 4 Petanda Sistem Stereng Kereta Anda Bermasalah

Anda mungkin mula perasaan bila memandu kereta yang anda ada sekarang ni mungkin berbeza dan tak syok dah. Mungkin salah satu sebabnya adalah stereng anda mungkin mengalami masalah-masalah di bawah.

1. Stereng Kereta Bergegar

Tak ada pemandu yang suka apabila stereng mereka mula bergegar. Stereng bergegar adalah satu petunjuk yang stereng anda ni memang ada masalah dan boleh menyebabkan pemanduan menjadi tak tenang dan juga menakutkan . Anda akan perasan isu ini semasa memandu terutamanya apabila memusingkan stereng. Anda rasa apa sebab stereng kereta bergegar?
Terdapat pelbagai punca yang berpotensi menyebabkan stereng bergegar dan sesetengah daripadanya mungkin akan mengejutkan anda. A
da kemungkinan lain bukan stereng kereta anda yang bermasalah, sebaliknya stereng kereta anda bergegar disebabkan masalah lain dengan kereta seperti:

Roda tidak seimbang

Pad brek haus

Brake caliper
rosak

Masalah enjin kereta

Untuk mendapatkan kepastian, tindakan tepat dan terbaik apabila anda sedar stereng anda mula bergegar adalah dapatkan bantuan segera daripada mekanik yang berkelayakan dan berpengetahuan di pusat
servis kereta
 supaya mereka boleh mengenalpasti dan menasihati anda bagaimana nak menyelesaikan masalah ini. Jika anda membiarkan masalah bergegar ini berlarutan, ia akan mengancam sistem kereta anda dengan lebih teruk dan pada masa yang sama  keselamatan kenderaan anda juga akan terkesan secara keseluruhan.

2. Stereng Kereta Berat

Susah kan bila nak memandu kalau stereng kereta berat?
 Anda memerlukan lebih banyak kekuatan untuk putar stereng, rasa macam tengah
workout
! Stereng yang berat boleh menjejaskan keselamatan dan juga prestasi kenderaan anda.
Kalau anda mula sedar yang stereng kereta anda rasa berat, jangan buat tak tahu pula sebab masalah ini  besar sebenarnya. Stereng berat merujuk kepada apabila stereng kenderaan anda menjadi kaku, menjadikannya sukar untuk dipusing.
Jadi, apa yang menyebabkan stereng kereta anda berat? Berikut adalah antara sebab-sebab masalah ini terjadi:

Tekanan
tayar kereta
 tak cukup atau tak sama kedua-dua belah

Wheel alignment
 tak dijajarkan dengan betul

 Kurang atau berlebihan minyak pelincir

Tak servis dalam masa yang sangat lama

Apa yang anda  boleh buat adalah buat dapatkan servis kereta dengan segera di bengkel yang berdekatan. Anda juga
boleh membuat pemeriksaan sendiri dengan memeriksa tekanan tayar, periksa paras minyak pelincir dan
wheel alignment
.

3. Stereng Kereta Berbunyi Bila Pusing

Pernah tak anda dengar bunyi bila pusing stereng? Stereng yang menghasilkan bunyi seperti “krek” bukan sahaja menjengkelkan, ia juga merupakan tanda masalah yang serius. Mungkin anda perasan terdapat bunyi berdecit (
squeaking sound
). Ini merupakan bunyi biasa yang mungkin anda dengar dan bunyi decitan yang datang dari
brek kereta
.
 Antara punca yang menyebabkan ia menghasilkan bunyi-bunyi yang
annoying
 adalah seperti:

Kurang minyak
power steering
atau minyak
power steering
 bocor

Masalah
 Bearing
tayar

Masalah Rotor brek

Masalah berkaitan
CV Joint

Macam-macam bunyi akan terhasil sekiranya kereta anda menghadapi masalah-masalah di atas. Nanti bila nak memandu pun tak tenang. Oleh itu, jangan tak ambil peduli bila anda dengar bunyi yang pelik-pelik semasa memandu ya. Sebaliknya, ambil tindakan dengan secepat mungkin dan dapatkan bantuan pakar.

4. Stereng Kereta Bergerak dengan Sendiri

Yang ini memang sangat bahaya. Anda pernah tak semasa memandu terutama sekali semasa memandu di jalan yang lurus perasan yang kereta bergerak dengan sendiri ke kiri atau ke kanan secara perlahan-lahan? Bayangkan kalau anda hilang perhatian semasa memandu di jalan lurus, mungkin kereta anda akan termasuk ke lorong lain dan boleh menyebabkan kemalangan.  Terdapat beberapa kemungkinan punca masalah ini terjadi. Antaranya:

Tayar anda mungkin terlebih angin atau kurang angin

Brek anda mungkin mempunyai
caliper
 tersangkut

Tetapi mungkin sebab yang paling biasa ialah roda anda tidak sejajar.

Apabila kenderaan bergerak dengan sendiri ke kiri atau kanan, tidak mengekalkan laluan lurus, ini akan menyukarkan pemandu untuk mengekalkan kawalan, meningkatkan kemungkinan anda mengalami kemalangan. Jadi, jangan tunggu lama-lama bila anda mula perasan yang kereta anda ada masalah ini.

Cara Mengawal Stereng Kereta
Auto
dan
Manual

Sebelum anda ketahui 4 petanda stereng kereta rosak, jom tengok cara mengawal stereng kereta dengan betul tak kiralah kereta anda auto atau manual. Adakah anda menggunakan stereng ini dengan betul? Sebelum anda memandu di jalan raya, anda perlu menguasai teknik pemanduan terlebih dahulu. Anda mungkin terfikir, “stereng kereta je pun, apa yang susah sangat?”. Nak kawal kereta ni pun ada tekniknya juga tau.
Walaupun ia mungkin kedengaran cukup mudah, masih ramai pemandu di luar sana yang masih belum menyesuaikan diri menggunakan stereng dan tak tahu cara menggenggamnya dengan betul.

Foto Kredit: Pandu Laju

Anda tahu tak kalau teknik pegang stereng anda tak betul adalah punca utama kemalangan apabila pemandu hilang kawalan? Pemandu yang menggunakan teknik yang betul untuk memegang supaya anda dapat mengawal kereta sepenuhnya dengan cekap dan kemungkinan untuk terlibat dalam kemalangan juga sangat tipis. Guna stereng kereta ni pun ada tekniknya juga tau. Posisi mana yang betul 10-2 atau 9-3? Jom kita tengok teknik yang betul untuk anda amalkan.
Anda mesti ingat antara garis pandu yang kita semasa
kelas memandu
 adalah cara memegang stereng pada kedudukan jam 10 dan 2. Kemungkinan anda pun masih mengamalkan teknik ini sampai sekarang.

Haa, untuk pengetahuan anda,
cara memegang stereng yang baru adalah 9 dan 3
. Ini adalah berdasarkan garis panduan dan juga saranan oleh Pentadbiran Keselamatan Lalu Lintas Lebuhraya Kebangsaan (NHTSA), Persatuan Automobil Amerika (AAA), dan tenaga pengajar di Amerika Syarikat (AS).
Tapi kenapa? Ada dua sebab. Pertama, adalah disebabkan faktor keselamatan. Dengan meletakkan posisi tangan 9-3, tangan dan kepala anda akan terlindung apabila beg udara (
air bag
) menggembung secara tiba-tiba.
Kedua, dari segi pengawalan stereng, posisi 9-3 ini lebih optimum dari segi kestabilan dan juga pengawalan stereng kereta.

Kedudukan ini lebih santai daripada kedudukan 10 dan 2. Bahu anda pun berada dalam posisi yang lebih relaks. Tapi, dalam kedudukan ini, anda mungkin perlu mengalihkan tempat duduk lebih jauh.
Untuk posisi badan pula, posisi kerusi kereta berada dalam keadaan yang sesuai mengikut keselesaan anda.
Adjust
 juga
headrest
, tempat duduk dan cermin kereta mengikut ketinggian anda. Pastikan juga anda boleh nampak dengan jelas kedua-dua cermin sisi dan juga cermin belakang. Putar sisi ke sisi juga untuk check titik buta (
blindspot
).

Kesimpulannya, jika selepas membaca artikel ini anda mendapati stereng kereta mengalami petanda-petanda seperti yang telah Qoala kongsikan dalam artikel ini , adalah penting untuk anda menyelesaikan masalah ini secepat mungkin. Potensi untuk terlibat dalam kemalangan itu tinggi kalau masalah ini berterusan.

Kalau anda nak
insurans kereta murah
, dapatkan insurans kereta di Qoala! Anda boleh menikmati
harga insurans kereta
 yang sangat berpatutan.

Kongsi:


8 Faktor Mempengaruhi Kadar Susut Nilai Kenderaan Anda

Apabila anda
membeli kereta
, banyak perkara yang perlu dipertimbangkan seperti model, spesifikasi dan
harga kereta,
 kos tambahan yang perlu ditanggung seperti kos minyak petrol,
penyelenggaraan kereta

serta kemampuan anda membayar balik
pinjaman kereta
. Selain itu, terdapat satu lagi perkara penting yang ramai terlepas pandang iaitu kadar susut nilai kenderaan tersebut. Artikel kali ini akan menerangkan semua yang anda perlu tahu tentang kadar susut nilai kenderaan termasuk faktor mempengaruhi susut nilai dan sebagainya.

Table of Contents

Toggle

Faktor yang Mempengaruhi Susut Nilai Kenderaan
1. Mileage Kereta
2. Jenama Kereta & Reputasinya
3. Sejarah Servis Kereta
4. Keadaan Kereta
5. Tempoh Waranti
6. Bahan Api Kereta
7. Saiz Kereta
8. Bilangan Pemilik
Kadar Susut Nilai Kenderaan yang Anda Perlu Tahu Sebelum Membeli Kereta Baru
Selepas Anda Mula Memandu
Selepas Satu Tahun
Selepas Dua hingga Lima Tahun
Selepas Lima Tahun
Tips Memastikan Kadar Susut Nilai Kenderaan Tidak Terlalu Tinggi
1. Memandu dengan Selamat
2. Pastikan Bacaan Mileage Kereta atau Perbatuan Rendah
3. Elakkan Pengubahsuaian Kereta Berlebihan
4. Kerap Melakukan Servis
5. Membeli Kereta Terpakai
6. Memilih Warna Kereta yang Popular
7. Kajian Menyeluruh

Faktor yang Mempengaruhi Susut Nilai Kenderaan

Kadar susut nilai kenderaan merujuk pada perbezaan antara nilai asal kereta pada masa pembelian dan nilai akhir pada masa penjualan kereta tersebut. Untuk pengetahuan anda, nilai kereta yang anda beli akan menurun atau menyusut dari tahun ke tahun. Jika anda berhasrat untuk jual atau
 trade-in
 kereta anda pada satu hari nanti, anda mungkin akan mendapati nilai pasaran kereta anda jauh lebih rendah berbanding harga kereta semasa anda beli.

Secara asasnya, banyak faktor yang mempengaruhi susut nilai kenderaan. Biasanya, setiap kereta mempunyai kadar susut nilai yang berbeza bergantung pada situasi seperti tabiat pemanduan, model serta jenama kereta dan sebagainya. Sebagai pembeli, anda harus mempertimbangkan faktor kadar susut nilai kenderaan ini dengan serius supaya anda tidak akan mengalami kerugian yang tinggi sekiranya anda mahu menjual kereta anda. Berikut adalah faktor-faktor yang mempengaruhi kadar nilai susut kereta:

1.
Mileage
 Kereta

Apabila anda menggunakan kereta dengan lebih kerap untuk kegunaan harian seperti memandu ke pejabat, menghantar anak ke sekolah dan sebagainya, ia akan menyebabkan bacaan
mileage
 kereta atau perbatuan kereta tinggi. Ini akan menyebabkan nilai kereta anda menyusut kerana
mileage
yang tinggi boleh menyebabkan kereta anda perlu diselenggara dengan lebih kerap.

Sekiranya anda menjual kereta anda pada suatu hari nanti, faktor
mileage
ini akan diambil kira kerana segala kos-kos
wear and tear
 ini akan perlu ditanggung oleh
pemilik kereta yang baharu
. Secara purata, anggaran perbatuan biasa adalah sekitar 10,000 hingga 12,000 batu setahun.

2. Jenama Kereta & Reputasinya

Susut nilai sesebuah kenderaan adalah berbeza bergantung pada jenis model, jenama dan tahun pembuatan. Sesetengah model kereta mempunyai reputasi yang baik sekali gus menjadikannya
 jenama kereta yang popular dalam kalangan pembeli kereta. Dengan kata lain, susut nilai kenderaan boleh dipengaruhi oleh kadar kebolehpercayaan pengguna terhadap sesebuah model atau jenama kereta. Contohnya,
kereta Myvi
 merupakan satu kereta yang sangat popular dalam kalangan pemandu di Malaysia dan ia mempunyai kadar susut nilai yang rendah berbanding model kereta lain dalam pasaran.

3. Sejarah Servis Kereta

Apabila pembeli yang berminat untuk beli kereta anda tahu yang anda sentiasa
servis kereta
 mengikut jadual, anda akan dapat menjual kereta anda pada harga yang lebih tinggi. Ia secara tidak langsung menyakinkan pembeli bahawa kereta anda dijaga dengan baik. Oleh sebab itu, anda disarankan untuk merekodkan jadual penyelengaraan kereta atau simpan resit perbelanjaan dalam buku manual penyelenggaraan kereta anda untuk memudahkan rujukan.

Penyelenggaraan atau servis kereta secara berkala juga dapat mencegah kereta anda daripada mengalami kerosakan yang teruk pada bahagian
enjin kereta
,
bateri kereta
,
spark plug
kereta
, penapis udara dan sebagainya.

4. Keadaan Kereta

Kerosakan-kerosakan tertentu pada bahagian badan, ruang dalaman atau luaran kereta seperti calar atau kesan kemalangan boleh mengurangkan nilai semasa kereta. Pastikan anda menjaga kereta dengan baik dansentiasa pantau keadaan kereta dari masa ke semasa sama ada terdapat sebarang keganjilan kesan kemik atau
warna cat kereta

pudar dan sebagainya.

Contohnya, kalau anda mendapati
stereng kereta
 anda bergegar dengan kerap, anda perlu selesaikan masalah ini dengan segera dan pastikan masalah ini tidak berlarutan kerana ia boleh menyebabkan kerosakan yang lebih teruk kepada kereta yang boleh menjejaskan nilai kereta anda.

5. Tempoh Waranti

Dari perspektif pembeli
kereta terpakai
, kereta yang dibeli masih mempunyai waranti merupakan satu bonus. Secara umumnya, pengeluar kereta menawarkan tempoh jaminan waranti kereta antara lima hingga tujuh tahun bergantung pada model. Biasanya, nilai kereta yang dijual dalam tempoh waranti tidak akan menyusut dengan begitu tinggi atau ketara.

6. Bahan Api Kereta

Kereta tidak makan minyak
 atau kereta yang mempunyai teknologi penjimatan bahan api biasanya mempunyai
resale value
 yang lebih tinggi berbanding model kereta yang tidak cekap penggunaan bahan api. Bukan itu sahaja, ia juga satu pilihan yang popular dalam kalangan pembeli kereta terpakai. Di Malaysia, terdapat banyak model kereta yang mempunyai
ciri mod
eco

atau ciri jimat minyak di jalan raya seperti Perodua, Toyota dan sebagainya.

Secara umumnya, kereta yang mempunyai ciri ini mempunyai kadar susut nilai yang rendah. Selain itu
,
turun naik harga pasaran minyak atau bahan api juga turut boleh mempengaruhi nilai jualan semula kereta anda.

7. Saiz Kereta

Seterusnya, saiz kereta juga mampu mempengaruhi susut nilai kenderaan. Kebiasaannya, kereta yang mempunyai saiz yang lebih besar seperti MPV atau SUV akan mengalami susut nilai yang lebih tinggi berbanding kereta saiz kecil. Hal ini kerana, kereta bersaiz besar memerlukan perbelanjaan yang lebih besar untuk menampung kos penyelenggaraan kereta, alat ganti dan penggunaan bahan api yang lebih tinggi.

8. Bilangan Pemilik

Sekiranya anda membeli kereta terpakai, anda perlu mengambil kira faktor seberapa ramai pemilik yang pernah memiliki kenderaan tersebut sebelum anda menjualnya semula.
 Ini kerana, nilai semasa kereta anda dipengaruhi oleh bilangan pemilik –semakin ramai pemilik bertukar tangan, semakin rendah nilai semasa kereta anda.

Kadar Susut Nilai Kenderaan yang Anda Perlu Tahu Sebelum Membeli Kereta Baru

Banyak faktor yang mempengaruhi kadar susut nilai sesebuah kenderaan. Kereta baru secara amnya mengalami susut nilai lebih cepat berbanding kereta terpakai tanpa mengira model atau jenama kereta yang anda miliki. Berikut merupakan kadar susut nilai kenderaan yang anda boleh jangkakan selepas membeli kereta baru anda:

Selepas Anda Mula Memandu

Apabila anda bawa kereta yang anda baru beli keluar dari pusat jualan kereta, nilai kereta anda akan mula menyusut sekitar 10 peratus.

Selepas Satu Tahun

Kereta akan mengalami susut nilai terbesar dalam tempoh satu tahun atau 12 bulan yang pertama iaitu sekitar 15 hingga 35 peratus. Selepas setahun, kereta anda mungkin mengalami pengurangan sehingga 20 peratus daripada harga pembelian.

Selepas Dua hingga Lima Tahun

Nilai kereta anda akan menurun dalam lingkungan 15 hingga 25 peratus setiap tahun sehinggalah tahun kelima.

Selepas Lima Tahun

Selepas lima tahun, anda mungkin akan mendapati kereta anda mungkin bernilai dalam 40 peratus sahaja daripada harga pembelian anda. Selepas lima tahun, kereta baru biasanya akan kehilangan sekitar 60 peratus daripada nilai asalnya.

Untuk mendapatkan gambaran yang lebih jelas, Qoala akan berkongsikan satu jadual anggaran susut nilai kenderaan. Dalam jadual ini,
Proton Saga
 1.3 Premium AT akan dijadikan contoh untuk panduan anda. Harga bagi tahun 2022 bagi model ini adalah sebanyak RM39,300.

Tahun

Peratus Susut Nilai (%)

Susut Nilai (RM)

Selepas Membeli

10

35,370

Selepas Satu Tahun

20

31,440

Selepas Lima Tahun

60

13,720

Tips Memastikan Kadar Susut Nilai Kenderaan Tidak Terlalu Tinggi

Tiada perkara yang boleh menghalang kereta anda daripada menyusut. Namun begitu, terdapat beberapa langkah yang anda boleh lakukan untuk meminimumkan kadar susut nilai kenderaan anda. Ikuti tips-tips berikut:

1. Memandu dengan Selamat

Kemalangan jalan raya terutama sekali kemalangan yang besar sehingga menyebabkan kerosakan struktur kereta boleh menyebabkan kereta mengalami susut nilai yang tinggi. Apabila anda terlibat dalam kemalangan, sebarang

claim
 kemalangan

atau pembaikan yang dilakukan oleh syarikat
insurans kereta
 akan dicatat dalam rekod kenderaan anda.

2. Pastikan Bacaan
Mileage
Kereta atau Perbatuan Rendah

Seperti yang telah dinyatakan pada awal tadi, lebih tinggi bacaan
mileage
 atau semakin kerap kereta anda dipandu, lebih tinggi kemungkinan kereta anda akan menghadapi masalah-masalah tertentu. Dengan mengekalkan bacaan perbatuan kereta anda serendah mungkin, anda boleh meminimumkan kadar susut nilai kenderaan anda.

3. Elakkan Pengubahsuaian Kereta Berlebihan

Sebelum anda tambah aksesori kereta seperti
turbo kereta

sport
atau memasang sistem bunyi dengan pembesar suara pada bahagian bonet, anda perlu tahu yang ini boleh menyebabkan kereta mengalami penurunan harga dengan lebih ketara. Namun begitu, ia tidak bermaksud anda tidak boleh lakukan sebarang pengubahsuaian pada kereta anda – anda boleh modified kereta tetapi tidak berlebihan dan mematuhi standard yang dibenarkan oleh JPJ. Pastikan pengubahsuaian dilakukan pada tahap minimum untuk memastikan kereta anda tidak susut nilai semata-mata kerana pilihan peribadi anda.

4. Kerap Melakukan Servis

Pastikan kereta anda diservis mengikut waktu yang disyorkan pengeluar dan simpan resit. Rekod lengkap penyelenggaraan terdahulu boleh meyakinkan pembeli dan memberi ketenangan fikiran kepada bakal pembeli.

5. Membeli Kereta Terpakai

Secara amnya, apabila anda membeli kereta terpakai, anda akan dapat
beli kereta dengan harga murah
. Selain itu,
kereta terpakai tanpa mengira model atau jenama kereta yang anda miliki biasanya mengalami susut nilai yang lebih rendah berbanding kereta baru.

6. Memilih Warna Kereta yang Popular

Walaupun pemilihan warna yang menarik ini subjektif dan bergantung pada individu, anda boleh membuat sedikit kajian atau bertanyakan soalan kepada jurujual kereta tentang pilihan warna kereta popular bagi model yang anda inginkan.
Ada sesetengah warna mungkin menarik di mata anda, tetapi boleh membuatkan pihak pembeli berfikir banyak kali.

7. Kajian Menyeluruh

Buat tinjauan sebelum membeli kereta baru dan kenal pasti kadar susut nilai untuk model atau jenama kereta yang anda ingin dapatkan. Pastikan anda membuat pilihan terbaik apabila membeli kereta. Dapatkan nasihat daripada ahli keluarga atau kenalan yang mahir dalam bidang automotif sebelum membuat keputusan untuk membeli kereta tertentu.

Anda mungkin akan jual kereta yang anda miliki dalam masa beberapa tahun akan datang tidak kiralah sama ada disebabkan pertambahan ahli dalam keluarga atau sebab-sebab tertentu yang lain. Dengan mengetahui anggaran nilai pasaran kereta anda untuk tempoh lima hingga 10 tahun akan datang, anda dapat membuat keputusan yang lebih strategik dan mengelakkan anda daripada membeli kereta dengan kadar susut nilai yang tinggi.

Anda disarankan untuk mengambil kira faktor susut nilai kenderaan sebelum ambil keputusan beli kereta. Ia secara tidak langsung dapat mengelakkan anda daripada mengalami kerugian yang besar sekiranya anda mahu menjual kereta anda nanti.
Selain itu, sekiranya anda sedang mencari
insurans kereta terbaik
 di Malaysia,
layari laman web Qoala untuk nikmati tawaran
 harga
insurans kereta

murah. Jangan tunggu lama-lama, jom lindungi kereta anda dengan Qoala!

Kongsi:


Tanda Coil Magnet Motosikal Rosak Wajib Tahu 2023

Apakah tanda coil magnet
motosikal
 rosak yang kita perlu tahu? Macam mana nak atasi masalah tu?
Qoala hari ni akan berkongsikan tentang tanda-tanda coil magnet motosikal rosak, punca-punca kerosakan yang korang wajib tahu!

Table of Contents

Toggle

Tanda Coil Magnet Motosikal Rosak
Fius Bateri
Hidupkan Lampu Motosikal
Punca-punca Coil Magnet Rosak
Cara Penjagaan Coil Magnet
Capasitor Discharge Ignition
Tanda CDI rosak
Punca CDI rosak
Cara Penjagaan CDI
Cara Atasi Masalah Enjin Tidak Boleh Hidup
Kenapa Penunggang Motosikal Perlu Insurans?
Penunggang Berhadapan dengan Risiko
Melindungi Harta dan Aset
Membantu Meringankan Beban Kewangan

Tanda Coil Magnet Motosikal Rosak

Bercerita pasal coil magnet motosikal ni, korang tahu tak, kalau benda ni rosak, memang dia akan makan banyak duit. Dah satu hal nak kena kumpul duit untuk baiki coil magnet motosikal yang rosak ni.

Fius Bateri

Soo, perkara pertama korang kena check untuk tengok tanda coil magnet motosikal rosak is tarik atau cabut fius
bateri
. Bateri motosikal korang mestilah dalam keadaan baik untuk periksa keadaan coil magnet, sebab kalau bateri lemah ia akan menyukarkan korang untuk mengetahui sama ada rectifier atau coil magnet yang rosak.

Mula-mula korang kena hidupkan enjin motosikal dan seterusnya cabut fius bateri, kalau enjin motosikal korang mati selepas beberapa saat ini bermakna coil magnet korang telah rosak.

Hidupkan Lampu Motosikal

Next, untuk tengok tanda coil magnet motosikal still okay atau dah rosak, korang kena try hidupkan lampu motosikal korang.

Selalunya, bila coil magnet rosak dia akan bagi kesan dekat lampu motosikal korang. Jadi, bila korang start enjin dan lampu utama (low and high beam) motosikal korang malap atau tak menyala walaupun korang dah tukar bateri baru, ini tanda coil magnet motosikal rosak dan ada masalah.

Punca-punca Coil Magnet Rosak

Berpunca daripada bateri di mana bateri korang telah kong. Ini menyebabkan coil magnet bekerja bersendirian untuk menghantar api

Masalah dengan minyak engine di mana minyak enjin korang sudah lama tidak ditukar atau minyak enjin tidak mengikut spec (lebih)

Ada masalah dengan wiring

Cara Penjagaan Coil Magnet

Nak jaga coil magnet, korang kena jaga bateri motosikal korang supaya dua-dua boleh berfungsi dengan baik.

Korang kena sentiasa periksa coil magnet, jangan biarkan coil magnet korang ada tanda hitam. Kalau dah hitam, korang kena ganti coil magnet korang.

Tukar minyak engine korang kalau sudah capai had mileage

Beli coil magnet original

Capasitor Discharge Ignition

CDI adalah singkatan daripada Capasitor Discharge Ignition yang berfungsi untuk mengawal kadar api yang akan disalurkan kepada coil dan palam pencucuh di bahagian pembakaran enjin. Bukan itu sahaja fungsi CDI, fungsi lain adalah untuk mengawal kelajuan maksimum putaran enjin, mengawal pemasaan dan pelbagai kawalan berkaitan palam pencucuh.

Kadangkala, CDI motosikal korang pun boleh mengalami kerosakan disebabkan oleh faktor-faktor tertentu. Jadi, di sini kami menolong korang untuk mengetahui tanda, punca dan cara penjagaan CDI.

Tanda CDI rosak

Enjin tidak lancar

Timing tidak sekata

Enjin tidak boleh dihidupkan

Enjin mati apabila pendikit dilepaskan

Punca CDI rosak

Wap air

Gegaran melampau

Haba

Cara Penjagaan CDI

Tidak digalakkan menukar CDI standard kepada CDI racing (membantu menjadikan motosikal laju), kerana ia akan memberi kesan buruk kepada engine. Engine akan rosak sebab putaran terlalu laju.

Jangan beli produk non-original

Untuk memastikan jangka hayat CDI motosikal korang lebih lama, korang haruslah mengendalikannya dengan tepat. Antara cara untuk mengendalikannya adalah;

CDI tidak boleh berada dalam kedudukan yang salah sebab ia boleh memendekkan hayat perkhidmatannya.

Jangan membuat sambungan yang salah antara pin supaya tidak berlaku litar pintas

Cara Atasi Masalah Enjin Tidak Boleh Hidup

Korang biasakan diri korang guna kick starter instead of electric starter. Sebabnya, electric starter menggunakan bateri yang banyak. Salah satu tanda coil magnet motor rosak ialah enjin tidak dapat menyala. Nah, sebelum korang nak menunggang motosikal, korang digalakkan untuk memanaskan enjin motosikal.

Kalau ada bahagian-bahagian motosikal korang rosak, gantikan dengan alat yang baru dan original. Tukar minyak hitam kalau dah sampai had mileage. Servis Air Filter yang kotor ataupun korang tukar dengan yang baru. Selain itu, korang kena tukar bateri motosikal yang sudah kong ataupun bateri berada dalam keadaan yang tidak baik

Kenapa Penunggang Motosikal Perlu Insurans?

Insurans secara asasnya memainkan peranan penting dalam memberi perlindungan tambahan kepada anda. Oleh sebab itu, penting untuk anda memiliki insurans untuk perlindungan yang lebih menyeluruh.

Penunggang Berhadapan dengan Risiko

Korang wajib mengambil
 insurans motosikal
 sebagai alat perlindungan sebab korang sentiasa berhadapan dengan risiko. Cumanya, masa dan tempat risiko itu berlaku sahaja yang korang tidak ketahui dan kebarangkalian untuk korang berhadapan dengan risiko adalah tinggi.

Contohnya, korang berkemungkinan akan ditimpa kemalangan atau musibah lain semasa menunggang motosikal akibat daripada kerosakan dalaman motosikal.

Jadi, insurans motor boleh membantu korang untuk hadapi risiko ini di mana korang akan mendapat perlindungan atau pampasan sekiranya berlaku apa-apa kemalangan sewaktu menunggang motosikal.

Melindungi Harta dan Aset

Bukan itu sahaja, korang wajib ada
insurans
 motor supaya motosikal korang boleh dilindungi daripada sebarang musibah. Kalau korang tiada
insurans motor
, korang mungkin harus mengeluarkan perbelanjaan yang lebih untuk membiayai kos-kos seperti kos pembaikan motosikal dan alat ganti.

Jadi, korang kena tahu yang insurans motor bukan sahaja melindungi diri korang tetapi juga aset korang iaitu motosikal daripada sesuatu musibah.

Membantu Meringankan Beban Kewangan

Sebagai seorang penunggang motosikal, korang sentiasa berhadapan dengan risiko yang berbahaya apabila berada di atas jalan raya. Korang berkemungkinan ditimpa kemalangan sehingga terpaksa dimasukkan ke hospital dan memakan belanja yang besar.

Kalau korang mempunyai simpanan sendiri, korang terpaksa menggunakannya untuk membiayai kos perubatan dan melepaskan keinginan korang untuk membeli benda yang korang inginkan. Jadi,
insurans
 ini adalah salah satu inisiatif untuk membantu meringankan beban kewangan korang tanpa mengusik wang yang telah korang simpan.

Dengan hanya premium yang rendah, korang akan mendapatkan perlindungan asas daripada syarikat
 insurans
 dan korang tidak perlu risau lagi sekiranya korang ditimpa musibah yang memerlukan dana yang banyak.

Kongsi:


10 Punca, Tanda ECU Kereta Rosak Perlu Anda Tahu

Anda mungkin pernah dengar tentang ECU kereta tetapi anda mungkin kurang pasti apa itu ECU kereta atau apa fungsi dan peranan ECU dalam sistem enjin kenderaan. Secara asasnya, unit kawalan elektronik atau
electronic control unit
 berfungsi sebagai pusat kawalan atau sistem komputer elektrik utama kenderaan. Kebanyakan fungsi penting dalam kereta moden hari ini dikawal oleh ECU kereta.

ECU kereta berperanan mengawal prestasi dan kebolehpanduan sesebuah kenderaan. Selain itu, komponen ini juga menguruskan nisbah bahan api dan udara serta pemasaan enjin. Ia juga berfungsi mendapatkan maklumat daripada
sensor
 dalam sistem kereta bagi mengira serta menala percikan dan bahan api yang sesuai bagi mengekalkan prestasi, kuasa dan kecekapan kenderaan.

Oleh sebab itu, jika ECU kereta rosak, ia boleh menyebabkan pelbagai risiko lain seperti
kereta tak boleh start
,
lampu
dashboard
 menyala
 dan sebagainya. Artikel ini akan membantu anda kenal pasti tanda ECU kereta rosak dan punca ECU kereta rosak untuk mengelakkan risiko kerosakan lain yang lebih serius.

Table of Contents

Toggle

5 Perkara Penting Anda Wajib Tahu Tentang ECU Kereta
1. Apa Itu ECU Kereta?
2. Fungsi ECU Kereta
3. Tanda ECU Kereta Rosak
4. Kereta Kuat Makan Minyak
5. Kereta Tak Boleh Start
5 Punca ECU Kereta Rosak yang Anda Perlu Tahu
1. Bateri Kereta Kong
2. Kakisan
3. Starter Kereta Rosak
4. Voltan Rendah
5. Cara Jumper Kereta yang Tidak Betul
Repair ECU Kereta: Anggaran Kos Tukar ECU
Cara Baik Pulih atau Reset Semula ECU Kereta

5 Perkara Penting Anda Wajib Tahu Tentang ECU Kereta

Jika komputer mempunyai CPU untuk beroperasi, maka kereta pula memerlukan ECU untuk mengendalikan komponen kereta dengan lebih baik. Berikut lima perkara tentang ECU kereta yang perlu anda tahu untuk rujukan dan panduan anda.

1. Apa Itu ECU Kereta?

Unit kawalan enjin (atau ECU kereta) menghubungkan komponen penting dalam
enjin kereta
 dengan sistem komputer
built-in
 yang menguruskan pelbagai sistem dan fungsi selain mengawal selia kebanyakan komponen kereta. ECU kemudiannya memainkan peranan memastikan prestasi kereta termasuklah kuasa, kecekapan dan penjimatan bahan api berada pada tahap optimum berdasarkan maklumat yang diterima daripada
sensor
, cip dan komponen dalam kenderaan.

2. Fungsi ECU Kereta

Secara asasnya, ECU kereta memainkan peranan penting dalam sistem kenderaan. Berikut merupakan fungsi ECU kereta untuk panduan anda:

Mengawal campuran bahan api-udara yang digunakan oleh enjin;

Melaraskan masa percikan atau masa pencucuhan untuk memberikan kuasa dan
penjimatan bahan api
 yang lebih baik;

Mengawal kelajuan dan pemasaan serta pembukaan injap mengikut keadaan enjin;

Mengatur prestasi
kipas penyejuk enjin
;

Menghidupkan
 lampu amaran kereta
 sekiranya terdapat gangguan atau kerosakan.

3. Tanda ECU Kereta Rosak

Bagaimana nak tahu ECU kereta rosak dan perlu dibaiki? Biasanya, ECU kereta akan menunjukkan tanda-tanda kerosakan tertentu bagi memberi amaran kepada pemandu. Sekiranya kereta anda mengalami simptom kerosakan ini, anda disarankan untuk segera bawa kereta ke bengkel untuk pemeriksaan lanjut. Berikut tanda-tanda ECU kereta rosak untuk rujukan dan panduan anda:

Prestasi Enjin Menurun

Sekiranya anda mendapati kereta anda menghadapi masalah berkaitan prestasi enjin, ia mungkin berpunca daripada kerosakan pada ECU kereta anda. Biasanya, masalah kemerosotan prestasi enjin berkait rapat dengan prestasi modul kawalan enjin ini. ECU kereta yang tidak berada dalam keadaan baik boleh memberi kesan kepada pemasaan enjin, sekali gus menyebabkan kecekapan pembakaran dalaman berkurangan dan prestasi enjin untuk memecut dengan baik turut terjejas.

Enjin Kereta Tersengguk-sengguk

Selain prestasi enjin merosot, masalah ECU rosak juga biasanya menyebabkan enjin kereta tersengguk-sengguk atau semput ketika sedang memecut. Namun begitu, masalah ini tidak berlaku setiap masa – biasanya enjin kereta akan semput secara tiba-tiba dan kembali normal pada bila-bila masa. Sekiranya situasi ini berlaku, bawa kereta anda ke bengkel untuk diagnosis lengkap.

Lampu
Check Engine
 Menyala

Lampu Check Engine merupakan sebahagian daripada sistem diagnostik kenderaan atau juga dikenali sebagai
on-board diagnostic
atau OBD. OBD merupakan istilah automotif yang merujuk pada keupayaan kenderaan untuk melakukan
self-diagnostic
 dan
reporting capability
. Ini bermaksud,
lampu amaran
 Check Engine
 yang berkelip-kelip atau menyala menandakan sistem komputer mengesan potensi masalah pada bahagian enjin sama ada kerosakan
sensor
 atau litar.

Selain itu, berikut merupakan antara punca yang menyebabkan lampu
 Check Engine
 menyala:

Fius kereta putus;

Terdapat risiko kerosakan pada komponen elektrik kereta;

ECU kereta bermasalah atau rosak;

Palam pencucuh atau
 spark plug
 kereta rosak
;

Masalah pada sambungan atau fius kereta seperti haus, rosak atau longgar;

Masalah pada
bateri kereta
.

Harga
Check
 Komputer Kereta

Sekiranya lampu
Check Engine
 kereta menyala, dapatkan bantuan mekanik untuk mendiagnosis komputer kereta anda menggunakan alat imbasan (
OBD reader
) bagi memudahkan mekanik mengetahui punca sebenar kerosakan kereta dengan lebih tepat. Diagnosis yang tepat secara tidak langsung dapat membantu menangani masalah yang dihadapi oleh kereta dengan betul. Kod P0600 merupakan kos ralat yang berkaitan dengan kerosakan ECU kereta. Harga
check
 komputer kereta biasanya sekitar RM30 hingga RM50 (atau mungkin lebih) bergantung pada lokasi, jenis kenderaan anda.

4. Kereta Kuat Makan Minyak

ECU kereta rosak juga boleh dikenal pasti melalui kadar penggunaan bahan api. Jika kereta anda menggunakan lebih banyak bahan api berbanding biasa, ini bermaksud ada kemungkinan ECU kereta anda mengalami masalah. Ini kerana, enjin kereta berdepan kesukaran untuk mengenal pasti kadar bahan api yang sesuai untuk dihantar ke enjin untuk proses pembakaran. Ia sekali gus menyebabkan enjin membakar lebih banyak bahan api untuk mengekalkan prestasi pemanduan biasa.

5. Kereta Tak Boleh
Start

Jika anda menghadapi masalah kereta sukar untuk dihidupkan, besar kemungkinan ia berpunca daripada modul kawalan enjin yang telah rosak. Situasi ini berlaku kerana ECU tidak lagi dapat menghantar input elektronik kepada enjin seperti biasa. Meskipun begitu, masalah kereta tidak boleh
start
 boleh berlaku disebabkan oleh beberapa masalah-masalah lain seperti
bateri kereta
kong
,
alternator rosak
 atau
spark plug
 rosak. Anda disarankan untuk bawa kereta anda ke bengkel untuk pemeriksaan lanjut bagi mengenal pasti punca sebenar permasalahan.

5 Punca ECU Kereta Rosak yang Anda Perlu Tahu

Komponen ECU secara amnya mengawal hampir kesemua sistem dan fungsi penting dalam kenderaan anda dan biasanya, komponen ini akan menunjukkan tanda-tanda tertentu jika rosak. Jika anda tertanya-tanya penyebab atau punca ECU kereta rosak, panduan ini boleh membantu anda. Qoala menyenaraikan lima punca kerosakan ECU untuk panduan anda seperti berikut:

1. Bateri Kereta Kong

Bateri kereta dilengkapi dengan sel elektronik yang perlu berfungsi dengan baik bagi memastikan ECU kereta turut berfungsi. Jika bateri kereta kong atau sel dalam bateri mati, ia secara tidak langsung boleh menjejaskan prestasi ECU kereta. Jika dibiarkan, anda mungkin menghadapi masalah enjin kereta tak boleh
 start
.

2. Kakisan

Komponen ECU dalam enjin dilengkapi dengan penutup kedap (
seal
) yang berfungsi menghalang kelembapan udara luar daripada memasuki ECU. Namun begitu, penutup kedap ini terdedah kepada risiko kerosakan seperti haus dan karat yang boleh menyebabkan kelembapan udara luar memasuki ECU dengan mudah. Secara teknikal, kelembapan udara tidak baik untuk ECU kerana ia boleh menyebabkan pembentukan kakisan. Jika kakisan ini dibiarkan, ia boleh menyebabkan ECU kereta rosak dan menjejaskan fungsinya.

3.
Starter
 Kereta Rosak

Starter
 kereta merupakan peranti elektrik yang digunakan untuk menghidupkan enjin kereta dan mengerakkan piston dalam sistem pembakaran dalaman sehingga enjin dapat beroperasi sendiri. Biasanya, kereta akan menghasilkan bunyi
crank
 semasa enjin kereta dihidupkan. Jika bunyi ini tidak kedengaran, besar kemungkinan
starter
 kereta anda mungkin sudah rosak dan perlu digantikan.

Tanda
Starter
 Kereta Rosak

Sama seperti kebanyakan komponen lain,
starter
 kereta juga turut menunjukkan tanda-tanda kerosakan tertentu. Anda boleh mengesan tanda-tanda awal kerosakan
 starter
 kereta seperti berikut:

Kereta tak boleh
start
 tetapi lampu pada meter
dashboard
 menyala;

Kereta tak boleh
start
 bunyi tik tik atau kereta tak boleh
start
 bunyi tak tak;

Bahagian
enjin kereta berasap
 atau berbau terbakar semasa enjin dihidupkan;

Kereta boleh
 start
 tapi tak hidup – ada bunyi
starter
 diaktifkan, tetapi enjin tidak beroperasi.

4. Voltan Rendah

Secara purata, kadar voltan yang ideal untuk ECU kereta adalah antara sembilan volt hingga 12 volt (lebih baik). Jika kadar voltan sekitar enam volt atau kurang, ia boleh menyebabkan masalah pada ECU kereta. Anda boleh periksa kadar voltan ECU dengan menggunakan
voltmeter gauge
 yang berfungsi mengesan jumlah voltan yang mengalir pada ECU.

5. Cara
Jumper
 Kereta yang Tidak Betul

Cara
jump start
 bateri kereta yang tidak betul boleh mempengaruhi ECU kereta. Sekiranya anda perlu lakukan
jumper
 kereta, anda perlu pastikan kabel
jumper
 dipasang dengan betul. Jika tidak, ia boleh menyebabkan aliran elektrik yang tidak stabil dan boleh memendekkan jangka hayat ECU kereta anda. Malah, anda juga mungkin perlu mengeluarkan belanja yang lebih tinggi untuk pembaikan yang boleh mencecah ribuan ringgit.

Cara Jumper Bateri Kereta yang Betul, Senang dan Selamat

Bagaimana cara
jumper
 kereta dengan betul? Qoala menyenaraikan sembilan langkah
jumper
 kereta yang mudah dan selamat untuk membantu anda:

Matikan enjin dan pastikan peralatan serta sistem elektrik kedua-dua kereta seperti
lampu kereta
, radio dan sebagainya dimatikan;

Letak kenderaan sedekat mungkin bagi membolehkan kabel
jumper
 boleh dicapai oleh terminal negatif dan positif kedua-dua kereta;

Sambungkan terminal positif kereta penderma dengan terminal positif kereta yang rosak. Terminal positif biasanya ditutup dengan penutup plastik berwarna merah dengan simbol tambah (+);

Ulang langkah sama dengan menyambungkan klip kabel
 jumper
 berwarna hitam pada terminal negatif bateri kereta penderma, dan sambungkan klip pada mana-mana benda logam tidak bercat seperti batang besi bonet hadapan;

Hidupkan enjin kereta penderma dan tunggu beberapa minit;

Kemudian, hidupkan enjin kereta yang rosak. Jika enjin masih tak boleh
 start
 selepas beberapa cubaan, besar kemungkinan ia berpunca daripada masalah lain selain bateri;

Jika enjin kereta hidup, biarkan seketika untuk lima hingga 10 minit;

Cabut kabel
 jumper
 kereta mengikut urutan berlawanan semasa pemasangan tadi – kabel hitam kereta rosak, kabel hitam kereta penderma, kabel merah kereta rosak dan kabel merah kereta penderma.

Pandu kereta dalam kelajuan normal sekitar 10 hingga 30 minit untuk mengecaj kembali kuasa bateri.

Repair
 ECU Kereta: Anggaran Kos Tukar ECU

Harga
repair
 ECU kereta boleh menelan belanja yang agak tinggi, kadar caj biasanya bergantung pada jenama dan model kereta anda. Kos penggantian komponen ECU kereta Myvi misalnya boleh menelan kos antara RM350 hingga RM1,200. Meskipun begitu, terdapat alternatif lain yang lebih murah yang boleh anda pertimbangkan iaitu membaiki dan memprogramkan semula (ECU
 refurbished
) ECU kereta yang telah rosak. ECU terpakai biasanya boleh didapati pada harga yang jauh lebih murah iaitu sekitar RM300 hingga RM500 bergantung pada jenis ECU, tahap kerosakan dan kualiti kerja.

Cara Baik Pulih atau
Reset
 Semula ECU Kereta

Selain menukar ECU, anda juga boleh
reset
 semula ECU kereta untuk jimatkan perbelanjaan. Berikut merupakan dua langkah
reset
 ECU kereta yang boleh anda lakukan bagi memastikan ia kembali berfungsi seperti biasa:

1. Kaedah Pertama

Untuk
reset
 semula ECU kereta yang bermasalah, anda perlu mencabut kabel negatif bateri kereta anda dan biarkan seketika selama 10 minit. Setelah 10 minit, pasang semula kabel negatif bateri dan hidupkan enjin kereta.

2. Kaedah Kedua

Jika kaedah pertama tidak berjaya, anda boleh
reset
 semula ECU dengan mencabut fius dan
relay
 ECU, biarkan seketika kira-kira untuk 10 minit. Kemudian, pasangkan semula dan hidupkan enjin kereta.

Sekiranya kedua-dua kaedah ini tidak berjaya, anda disarankan untuk menghantar kereta anda ke bengkel untuk pemeriksaan lanjut oleh individu yang lebih pakar bagi mengetahui punca sebenar masalah dan mengelakkan kerosakan lain yang lebih serius.

Selain itu, sekiranya anda ingin beli dapatkan perlindungan
insurans kereta terbaik
 untuk kereta anda, layari laman web Qoala untuk info lanjut. Qoala merupakan platform insurans yang menawarkan rangkaian pilihan
insurans kereta murah
 dan terbaik untuk pilihan anda.

Kongsi: